Tužilaštvo BiH istražuje profesore na mašinskim fakultetima u Sarajevu, Banjaluci i Mostaru - Prnjavorski informativni portal\nTužilaštvo Bosne i Hercegovine formiralo je predmet protiv državnih službenika Ministarstva saobraćaja i komunikacija BiH i profesora mašinskih fakulteta u Sarajevu, Banjoj Luci i Mostaru, saznaje Klix.ba.\nRiječ je o predmetu koji vodi tužitelj Posebnog odjela za organizovani kriminal, privredni kriminal i korupciju Tužilaštva BiH Maja Ilić-Stupar.\nNaime, 26. februara 2001. godine između tadašnjeg Ministarstva civilnih poslova i komunikacija BiH i Mašinskog fakulteta Univerziteta u Sarajevu (Katedra za ispitivanje vozila), Strojarskog fakulteta u Mostaru (Institut za strojarstvo) i Mašinskog fakulteta u Banjoj Luci (Laboratorija za motore i vozila) potpisan je ugovor u pogledu ispunjavanja uslova za obavljanje međunarodnog putnog transporta te s tim u vezi izdavanja potvrda-certfikata.\nTim ugovorom fakulteti su obavezani da obavljaju pregled vozila koja su namijenjena za međunarodni putni transport i utvrde da li ta vozila zadovoljavaju propisane uslove, na osnovu čega izdaju potvrde-certifikate.\nFakulteti (centri) su zaduženi i da pružaju pomoć državnom ministarstvu u pripremi odgovarajućih zakona i propisa iz oblasti putnog transporta, imenuju komisiju od tri do pet članova koja će vršiti pregled vozila, na čelu s predsjednikom komisije, te pribave saglasnost ministarstva za rad stanica kojim povjeravaju obavljanje posla.\nNa drugoj strani državno ministarstvo obavezalo se da će izdati rješenje za rad fakultetima, putem svog predstavnika kontrolisati rad fakulteta, vršiti usklađivanje kriterijuma prilikom pregleda vozila, usklađivati zakonsku regulativu BiH s domaćim i međunarodnim propisima, pripremati potrebna uputstva za pojedine vrste pregleda vozila i pripremati formu jednoobraznih formulara (obrazaca) koji će se koristi na pregledima za ovu namjenu.\n“Cijene usluga u svim Centrima su iste i utvrđuju ih Centri, uz prethodnu saglasnost ministarstva. Nadoknadu za prethodno navedene usluge plaća krajnji korisnik direktno Centrima”, piše u Članu 3.\nOsnivači firme Automotive center d.o.o. Sarajevo su profesori mašinskih fakulteta u Sarajevu, Banjoj Luci i Mostaru koji su sami dali saglasnost da njihova privatna firma bude uključena u sporazum s državnim ministarstvom. Riječ je o profesorima Ivanu Filipoviću (Mašinski fakultet u Sarajevu), Šimunu Bogdanu (Strojarski fakultet u Mostaru), Snježani Petković (Mašinski fakultet u Banjoj Luci), Dževadu Bibiću (Mašinski fakultet u Sarajevu), Boranu Pikuli (Mašinski fakultet u Sarajevu) i Aleksandru Milašinoviću (Mašinski fakultet u Banjoj Luci).\nSporazumom je Ministarstvo saobraćaja i komunikacija BiH u saradnji s profesorima omogućilo prenošenje javnih ovlasti na tajni načni i to privatnoj firmi bez ikakvih referenci u vlasništvu istih profesora. To u prevodu znači da su profesori sami prenijeli ovlasti na privatnu firmu, što su im omogućili državni službenici Ministarstva saobraćaja i komunikacija BiH.\nNa taj način je firma koja je upisana u sudski registar 23. augusta 2006. godine, već do 8. septembra 2006. godine završila sve administrativne procedure i uputila Ministarstvu komunikacija i prometa BiH zahtjev za dobivanje ovlasti za pregled vozila, što je na ktaju i odobreno u decembru te godine. Zahtjev je potpisala direktorica Automotive centra (AMC) Hajrija Filipović koja je supruga profesora na Mašinskom fakultetu u Sarajevu Ivana Filipovića.\nOdmah nakon registracije firme, fakultetski profesori Šimun, Filipović i Petković predložili su državnom ministarstvu reorganizaciju centara, to jeste da se izdavanje potvrda-certifikata dodijeli njihovoj privatnoj firmi AMC-u.\nPrema saznanjima, profesore mašinskih fakulteta i državnih službenika Ministarstva saobraćaja i komunikacija BiH sumnjiči se između ostalog za krivično djelo udruživanje radi činjenja krivičnih djela. Privatna firma bh. profesora bez bilo kakvih referenci i zaposlenih ostvarila je na taj način prihod u višemilionskom iznosu.


Karadžić se ponovo odbio izjasniti o krivici\nRadovan Karadžić u sudnici, 3. mart 2009.\nBivši predsednik RS Radovan Karadžić odbio je pred Haškim tribunalom da se izjasni o novoj optužnici za zločine i genocid u BiH, još jednom se pozivajući na sporazum o imunitetu koji je navodno postigao sa Ričardom Holburkom. Sudija je, u skladu sa pravilima, u spis uveo da se Karadžić ne oseća krivim ni po jednoj od 11 tačaka optužnice.\nKao i prilikom prvog pojavljivanja pred Haškim tribunalom, Radovan Karadžić odbio je da odgovori na pitanje sudije Ijana Bonomija da li se oseća krivim po tačkama izmenjene i dopunjene optužnice koja ga tereti za genocid u BiH:\n“Ja se uopše neću izjasniti iz razloga koje sam već naveo: ovaj sud nema pravo da mi sudi.”\nKaradžić je i ovog puta pokušao da osporava optužnicu na osnovu navodnog sporazuma koji je postigao sa tadašnjim američkim izaslanikom Ričardom Holbrukom:\nKaradžić: “Neka mi bude dopušteno da citiram jednog srpskog pesnika - moj slučaj postaje slučaj celoga sveta. Ja dakle ovde branim jedan princip da se ratovi ne mogu završavati i mirovi sklapati na prevaran način, i da se ne može igrati sa celim regionima, pa i sa celim svetom na taj način da se nešto utvrdi, dogovori, postigne…”\nSudija Bonomi: “Gospodine Karadžić…isključio sam vas.”\nBivši predsednik Republike Srpske i ranije je pred sudom više puta tvrdio da mu je Holbruk 1996. godine, u ime SAD i Saveta bezbednosti UN, garantovao imunitet od Tribunala, ako se povuče iz politike i javnog života. Navodeći da će o tome imati prilike da govori tokom sudjenja, predsedavajući je saopštio da se Karadžić ne oseća krivim po svih 11 tačaka optužnice:\n“Daću uputstvo sekretaru da suđenje otpočne odgovarajućim datumom.”\nZa razliku od prošlog leta i prvog izjašnjavanja, Karadžić je trebalo da se izjasni o optužnici u kojoj je tačka za genocid u BiH razdvojena na dva perioda. Prvi deo odnosi se na 1992. godinu, u kojoj su, kako navodi tužilaštvo, zločini koji su počinjeni imali elemente genocida, i to u 10 opština BiH. Drugi deo se odnosi na period od jula do novembra 1995. godine, u kojoj je centralni događaj ubistvo više od sedam hiljada Bošnjaka u Srebrenici. I u ovoj izmenjenoj optužnici koju je tužilaštvo predalo u septembru poršle godine, Karadžić se tereti da je bio deo udruženog zločinačkog poduhvata čiji je cilj bio trajno uklanjanje nesrpskog stanovništva sa većih delova teritorije BiH. U tom poduhvatu, prema tužilaštvu, učestvovali su i drugi haški optuženici, kao što su pored ostalih Biljana Plavšić, Momčilo Krajišnik, ali i Slobodan Milošević, Jovica Stanišić, Franko Simatović, Željko Ražnatović Arkan i Vojislav Šešelj.\nTo što su se u novoj optužnici, pored nekadašnjeg državnog vrha, našli i čelnici MUP-a, te srpskih paravojnih snaga, za direktorku Fonda za humanitarno pravo Natašu Kandić logično je i očekivano:\n“To su svi oni bez kojih rat u Bosni i Hercegovini, zasnovan na teškim i užasnim ratnim zločinima, ne bi postojao. Međutim, to nema nekog uticaja na političku javnost, na vlast u Srbiji zato što je ovde zavladalo insistiranje na zaboravu prošlosti i na okretanju budućnosti. Sa takvim stavom, sve što se odnosi na prošlost, uključujući zločine i odgovornost nema političku pažnju.”\nOdnos vlasti u Beogradu prema sudjenjima za ratne zločine mora biti promenjen, naglašava Nataša Kandić, i navodi da bez rasvetljavanja uloge nekadašnjeg državnog vrha Srbije u proteklim ratovima, zemlja ne može ići napred:\n“Karadžiću će se suditi, sudi se Perišiću, sudiće se Jovici Stanišiću. Htela to politička elita i javnost u Srbiji ili ne, brojni dokazi biće utvrđeni i pokazivaće ne samo odgovornost na pojedinačnom nivou, nego će itekako rasvetljavati i pokazivati nivo institucionalne, državne odgovornosti za zločine u Bosni i Hercegovini.”\nTužilaštvo Haškog tribunla do kraja marta treba da podnese interni predlog načina na koji će izvoditi dokaze u postupku protiv Radovana Karadžića, a predsedavajući sudija Ijan Bonomi zahteva da sudjenje počne što pre.


Amniocenteza iskustva i proces - sve što treba da znate - KIDO\nTrudnoća je period u kome se verovatno najčešće ide na preglede, a svaka mama zna da drugo stanje podrazumeva i niz testova, analiza i provera koje se sprovode kako bi i roditelji i doktori bili sigurni da je sa bebom i mamom sve uredu.\nJedna od analiza koja može da se nađe na dnevnom redu trudnice je i amniocenteza, čija je svrha genetsko testiranje i otkrivanje eventualnih infekcija ili drugih bolesti bebe. Amniocenteza je postupak koju inicira lekar u tačno određenim situacijama, a više o samom procesu i rezultatima pročitajte u narednim redovima.\nŠta je amniocenteza i zašto se radi?\nAmniocenteza je invazivan proces dijagnostičke analize kojim se na osnovu uzorka plodove vode utvrđuje potencijalno postojanje genetskih oboljenja, Daunovog sindroma, zrelost pluća ploda, širenje potencijalne infekcije ili drugih vrsta bolesti. Ovu proceduru predlaže lekar, i to nakon prethodnih testiranja koja mogu da ukazuju na neke nepravilnosti, zbog čega se pribegava amniocentezi.\nAmniocenteza se obavlja na samom kraju analiziranja ploda u trudnoći, ukoliko prethodne analize ukažu na takvu potrebu. U 12. nedelji trudnoće trudnice obavljaju ekspertski ultrazvuk, kada se utvrđuje da li su na prvi pogled vidljive neke anomalije.\nTom prilikom se proveravaju bebini hromozomi i samim tim se procenjuje rizik od Daunovog sindroma. Slede skrining testovi, a u isto vreme i Dabl test i Tripl test, čiji rezultati direktno upućuju kod genetičara, koji će predložiti amniocentezu ukoliko rezultati ne izgledaju povoljno.\nTakođe, lekar vam ovaj poduhvat može preporučiti i ako je trudnica u prethodnim trudnoćama nosila plod sa genetskim poremećajem, kada je starija od 35 godina i kada ona ili partner boluju od neke nasledne bolesti.\nAmniocenteza, odnosno uzimanje plodove vode, dolazi na red između 16. i 18. nedelje trudnoće. Plodova voda se uzima iz materice uz pomoć šuplje igle koja izvlači određenu količinu tečnosti, a zatim se šalje na laboratorijske analize koje utvrđuju stanje ploda.\nPrilikom uzimanja plodove vode, potrebno je da bešika bude puna (ukoliko analizu obavljate pre 20. nedelje trudnoće), a da biste bili sigurni da će sve biti uredu, najbolje je da sat i po pre pregleda popijete 3 ili 4 čaše vode i da nakon toga ne idete u toalet do završetka pregleda. Kako biste bili smireni i opušteni, biće vam potrebna podrška, pa je najbolje da u ordinaciju dođete u pratnji partnera, ili neke bliske osobe.\nS obzirom na to da je reč o invazivnom procesu, amniocenteza ume da bude bolna i neprijatna, pa se mnoge trudnice odlučuju na neinvazivne alternative koje u 99% slučajeva mogu da utvrde prisustvo hromozomske anomalije. Jedna od najpouzdanijih alternativa je test iz krvi majke koji se može uraditi još od 10. nedelje trudnoće.\nŠta nakon amniocenteze?\nNakon samog postupka možete osetiti blagu nelagodu, ali ne brinite, ovo stanje je prolazno. Vaš lekar će nastaviti da prati stanje ploda ultrazvučnim pregledima, dok se rezultati amniocenteze čekaju.\nNeophodno je da svaku ozbiljniju promenu prijavite lekaru, a pod tim se podrazumeva vaginalno krvarenje, groznica, crvenilo, pojačana aktivnost ploda ili pak potpuno odsustvo pokreta. Ipak, treba da znate da u 99% posto slučajeva sve prolazi u najboljem redu, a sve što je potrebno jeste da mirujete i pratite stanje svog organizma i pomeranje ploda.\nAmniocenteza iskustva i rizici – koliko je pouzdana ova metoda?\nIako smo naveli da amniocenteza nije tako prijatna procedura, iskustva trudnica su u većini slučajeva pozitivna, pa bi vam većina njih preporučila da obavite i ovaj korak kako biste bili sigurni da je sa bebom sve u redu, odnosno, na vreme otkrili ukoliko postoje neke komplikacije.\nVećina njih ističe da sam postupak i nije toliko bolan, budući da je reč o jednom ubodu iglom, što traje svega nekoliko sekundi. Preporučljivo je da se nakon amniocenteze miruje nekoliko dana, što i nije neka novost u trudnoći, pa ni ovo ne bi trebalo da vas brine. Većina, sada već majki, ističe da je najbolja strana ove analize to što je pouzdana, i što donosi jako bitnu vest o zdravlju bebe.\nS druge strane, kao velika mana se ističe dužina čekanja na rezultate, što može da potraje i do devet nedelja. Kako bi vam vreme brže prošlo, iskoristite period čekanja da se posvetite kupovini dečijeg kreveca, posteljine i ogradice, kao i ostalim aktivnostima za uređenje dečije sobe. Ipak, sve zavisi gde radite ovu analizu i da li se koristi DNK ili klasična metoda, pa u nekim slučajevima rezultati mogu stići i za 24 sata.\nNaravno, uvek je moguće čuti i negativna iskustva trudnica kojima je sama procedura bila nešto bolnija, zbog čega veliki broj njih savetuje neku od alternativa ovom testu. Na vama je da po sopstvenom osećaju, uz konsultacije sa doktorom i partnerom, odlučite šta je za vas i vašu bebu najbolja opcija. Ipak, na koji god se metod odlučili, važno je da budete sigurni da je sve u najboljem redu, jer zanemarivanje analiza može dovesti do ozbiljnih posledica.\nPrethodni članakŠta je dabl test, kako se radi i šta pokazuje?31.08.2019. - Od Tamara Joković\nSledeći članakŠta je dohrana za bebe i zašto je adaptirano mleko važno?11.10.2019. - Od Tamara Joković


Dulić: U Vladi postoje neslaganja oko evropskih integracija\nMinistar životne sredine Vlade Srbije i funkcioner DS-a, Oliver Dulić, izjavio je da u vladi ne postoji kriza, ali da ima neslaganja po pitanju kosovske politike i nastavka evropskih integracija.\nDulić je za za dnevni list Blic rekao da vladajuća koalicija nije ugrožena i odbacio mogućnost vanrednih izbora. On je negirao i da ministarstva koja drži Demokratska stranka ne podržavaju dogovore koji su u Briselu postignuti sa Prištinom.\nNemačka insistira na tome da Srbija u potpunosti ispuni kriterijume za sticanje statusa kandidata za članstvo u EU i nema nameru da popusti, piše dnevni list Danas pozivajući se na izvore u Ministarstvu spoljnih poslova te zemlje.\nList navodi da Nemačka ostaje pri stavu da Beograd, do 1. decembra, mora da napravi suštinski pomak u dijalogu s Prištinom, koji bi danas trebalo da, posle dvomesečne blokade, bude obnovljen u Briselu, ali i da pristupi konkretnoj primeni do sada postignutih dogovora.


Pobede Panatinaikosa i Makabija\n► Pobede Panatinaikosa i Makabija\n11.01.2018 | 22:19h ► 22:51h Beograd\nKošarkaši Panatinaikosa pobedili su večeras na svom terenu ekipu Barselone sa 84:75 (17:19, 19:15, 18:14, 30:27) u utakmici 17. kola Evrolige.\nGrčki tim je upisao 12. pobedu i treći je na tabeli, dok je Barselona posle dve vezane pobede upisala 11. poraz u ovogodišnjem izdanju Evrolige.\nPanatinaikos su do pobede vodili Nik Kalates i Džejm Gist sa po 17 poena, Nikos Papas je dodao 15, a Kris Singlton poen manje. U redovima poraženom tima najbolji je bio Toma Ertel sa 18 postignutih poena, dok je Ante Tomić meč završio sa 12.\nKošarkaši Makabija pobedili su na svom terenu Bamberg sa 90:88 (20:25, 19:16, 26:23, 25:24).\nIzraelski tim je trenutno osmi na tabeli sa skorom od devet pobeda i osam poraza, dok je Bamberg na 13. mestu sa 11 poraza.\nNajefikasniji u pobedničkom timu bio je Majkl Rol sa 23 poena, Džon Dibartolomeo je ubacio 14, a Pjer Džekson 11 poena. Riki Hikman je predvodio Bamberg sa 23 poena, dok je srpski košarkaš Dejan Musli postigao tri poena manje.\nGudurić vodio Fener do pobede, CSKA siguran\nKošarkaši Fenerbahčea pobedili su večeras u gostima ekipu Valensije sa 80:67 (18:7, 15:20, 18:23, 29:17) u utakmici 17. kola Evrolige.\nFenerbahče je četvrti na tabeli Evrolige sa 11 pobeda i šest poraza, dok je Valensija na 14. poziciji sa skorom od pet trijumfa i 12 poraza.\nAktuelnog šampiona Evrope je do pobede vodio srpski košarkaš Marko Gudurić sa 15 postignutih poena, Luiđi Datome je ubacio poen manje, a Džejson Tompson 13. U poraženom timu najefikasniji je bio Alberto Abalde sa 11 poena.\nKošarkaši moskovskog CSKA pobedili su u gostima Milano sa 107:81 (23:15, 27:21, 27:25, 30:20).\nRuskoj ekipi je ovo bila 13. pobeda i prva je na tabeli, dok je Milano upisao isto toliko poraza i poslednji je.\nNajefikasniji u pobedničkom timu bio je Nando de Kolo sa 24 poena, po 15 su postigli Serhio Rodriges i Vil Klibern, a Nikita Kurbanov 11. U redovima Milana najbolji je bio Kaleb Tarčevski sa 17 poena, dok je Vladimir Micov meč završio sa devet postignutih poena.


Vredna donacija medicinske opreme za Institut za onkologiju i radiologiju i Klinici za neurohirurgiju KCS - Pokazivač\n“Imajući u vidu povećanje broja obolelih od COVID-19 virusa, naši zdravstveni radnici ponovo su se našli na najvećem udaru, kako bi uspeli sve pacijente uspešno da zbrinu i izleče. Ovaj put odlučili smo da pomoć pružimo Institutu za onkologiju i radiologiju i Klinici za neurohirurgiju u sklopu Kliničkog centra Srbije. Nadamo se da će ovi aparati poboljšati uslove kroz redovnu dezinfekciju i sterilizaciju prostorija u kojima borave pacijenti i na taj način pomoći u smanjivanju cirkulacije virusa, ali i da će naša donacija olakšati procese pružanja intravenozne terapije. Svesni smo da je pred nama izazovan period i dug put izlaska iz krize uzrokovane COVID-19 virusom, ali smo isto tako spremni da pomognemo bržem oporavku zajednice”, istakla je Kremić.\n“U cilju zaštite pacijenata, ali i zaposlenih od COVID-19 infekcije, u Institutu za onkologiju i radiologiju Srbije primenjujemo brojne mere, uključujući poseban režim čišćenja i dezinfekcije. Aparat za dekontaminaciju površina iz vazduha je od velikog značaja jer omogućava brzu i temeljnu dezinfekciju kritičnih prostora i površina koje su teško dostupne. Već u prvoj nedelji smo ga koristili za dezinfekciju u operacionim salama, intenzivnoj nezi i prostorijama za izolaciju na odeljenjima. Zahvaljujemo se Fondaciji Novak Đoković na ovoj značajnoj donaciji koja će doprineti bezbednijem okruženju kako za pacijente, tako i za zaposlene Instituta”, izjavila je prof. dr Grujičić.\n“Zahvaljujući ovoj donaciji na Odeljenju za intenzivno lečenje biće omogućeno po savremenim principima lečenja, u svakodnevnom radu, precizno doziranje lekova i anestetika, što je od velikog značaja u lečenju neurohirurških bolesnika”, izajavila je dr Stošić.\nSledeći tekstTestovi znanja


Rojters prenosi da je argentinski predsednik zatražio ostavku ministra Garsije nakon javnih optužbi da je barem 10 osoba primilo vakcinu ne poštujući redovnu proceduru, a među njima je bio i poznati stariji novinar Horacio Verbitski koji je izjavio da je vakcinisan nakon to je direktno razgovarao s ministrom.\n- Nazvao sam svog starog prijatelja Ginesa Gonzaleza Garsiju i on mi je rekao da odem u bolnicu Posadas po vakcinu - rekao je Verbitski u razgovoru za jednu lokalnu radio stanicu, navodi agencija.\nLokalni mediji izveštavali su o više slučajeva vakcinacije političara i drugih lica koji nisu bili u prioritetnim grupama.\nŠefica diplomatije podnela ostavku nakon što je priznala da se VAKCINISALA PREKO REDA\nDva izvora u predsednikovom kabinetu potvrdila su nezvanično Rojtersu izveštaje medija da je predsednik zbog ovoga zatražio Garsijinu ostavku, ali nisu mogli da imenuju njegovog naslednika, a argentinsko ministarstvo zdravlja nije odmah odgovorilo na zahtev agencije za komentar.\nOd decembra Argentina koristi rusku vakcinu Sputnjik V za prioritetnu imunizaciju zdravstvenih radnika u crvenim zonama, a zemlja je ove nedelje počela da vakciniše i neke osobe starije od 70 godina, ali uz obavezno zakazaivanje i poštovanje procedure koja prvo podrazumeva registraciju, navodi agencija.\nPolitička kriza u Slovačkoj: Ministar zdravlja podneo ostavku zbog RUSKE VAKCINE\nPakistanski ministar zdravlja PODNEO OSTAVKU zbog državljanstva\nMinistar zdravlja Mjanmara napustio funkciju nakon PUČA


Bez druge države i bez drugog naroda\nBez druge države i bez drugog naroda\nPiše: Milenko Pešić\nAleksandra Vučića na severu Kosova i Metohije ipak nisu, kao što se najavljivalo, gađali jajima. Ali činjenica da su ga u Leposaviću dočekali aplauzima, a u Kosovskoj Mitrovici zvižducima govori da tamošnji Srbi nisu više tako jedinstveni u otporu primene Briselskog sporazuma, kako što tvrde njihovi opštinski čelnici kada dođu u Beograd.\nTrebalo je smoći snage i uprkos bezbednosnim rizicima i pretnjama doći tamošnjim Srbima na noge i slušati teška pitanja i davati ne baš lake i prijatne odgovore. Možda Vučić odgovarajući, kako je neko prebrojao, na više od sto pitanja, nije uspeo sve srpske odbornike da ubedi kako „država bolje od ovog nije mogla”, ali im je jasno poručio da i pored toga što različito sagledavaju problem neće biti ostavljeni na cedilu i da „Srbija neće tražiti novi narod.”\nPrvi potpredsednik vlade im je bez uvijanja poručio da je ovo maksimum koji se mogao postići u ovom istorijskom trenutku i pružio ruku, kada se „glave ohlade” da se udruže i zajedno rešavaju „pitanja iz naše budućnosti”. Da li će politički predstavnici Srba prihvatiti ponuđenu ruku da zajedno sa Beogradom, korak po korak, grade institucije buduće zajednice srpskih opština ili će i dalje istrajavati na pozicijama svojih partijskih politika videće se u narednim danima.\nTačno je da Srbi i severno i južno od Ibra žive u strahu da se ne ponovi neki martovski pogrom, kao 2004. godine i da s razlogom nemaju poverenja u Prištinu. Od 1999. godine nagomilalo se više od 1.000 nerešenih ubistava Srba. Ali sada kada, kako kaže Vučić, postoji pisana garancija NATO-a da albanska čizma neće kročiti u srpske sredine na severu treba da pokušaju da razumom nadvladaju emocije, jer im se pruža šansa da o njihovoj bezbednosti brinu srpski policajci i da im sude srpske sudije.\nBriselskim sporazumom sever KiM neće dobiti „Republiku Srpsku”, ali će dobiti šansu da uz pomoć Beograda samostalno upravlja svojim životom bez uplitanja Prištine. Srbija već plaća nastavnike i lekare iz svog budžeta na Kosmetu i nastaviće to da radi i dalje.\nPosle izbora nove opštinske vlasti, Zajednicu opština više niko u međunarodnoj zajednici neće moći da naziva „paralelnim strukturama”. Ukoliko kosovski Srbi prevladaju političke sujete i naprave zajedničku listu na budućim izborima za kosovski parlament mogu da osvoje čak i 25 poslanika i imaju drugi po snazi poslanički klub. Da li bi onda kosovski Albanci u skupštini mogli da donose tako lako propise koji nisu u interesu srpske zajednice? Sumnjam.\nDa pomaka u shvatanju kako ova vlada, ipak, nema nameru da svoj narod pretvori u Kosovare i isporuči Hašimu Tačiju vidi se iz ohrabrujućih reči predsednika opštine Zvečan Dragiše Milovića koji kaže da moramo da nastavimo zajedno da radimo „ jer nemamo rezervnu državu, naša država je Srbija.”\nJer, ukoliko se Srbi sa KiM u narednom periodu ne budu dogovarali o potezima sa Beogradom, teško da će uz pomoć Moskve opstati na svojim vekovnim prostorima.


I BiH ostala bez milijunskih investicija | Kamenjar\nRS je prije kraha projekta “Južni tok”, čekao Federaciju BiH da prihvati sporazum kojim se definira izgradnja kraka plinovoda kroz RS, ali i sve ostalo što ide uz ovaj projekt. Nakon toga sve je trebalo potvrditi Vijeće ministara BiH. Ono što nije zabrinulo nikoga u RS-u je otvoreno neslaganje Federacije BiH s ovim projektom, s obzirom da bi u tom slučaju imali skuplji plin nego što ga sada plaćaju preko postojeće plinovodne mreže koja ulazi kod Zvornika. I iz kompanije “Bh gas”, koja je ovlaštena za uvoz plina u BiH, bili su stava da je priključenje na krak plinovoda koji ide kroz RS neisplativo s obzirom da bi postojeći plinovod, kojim se trenutno opskrbljuje “Bh gas”, bio priključen automatski na “Južni tok”. Pored toga smatraju da je planirana izgradnja plinskih elektrana u RS-u iluzija, s obzirom na planiranih već nekoliko istih, u krugu od 300 do 400 kilometara u Srbiji i Hrvatskoj, što je nepotrebno.\nPlanovi Južnog toka i Prekojadranskog plinovoda\nPlanovi “Južnog toka” i Prekojadranskog plinovoda\nZbog toga su u više navrata iz kompanije “Gas res” upozorili na kočenje od strane Federacije BiH iako je to u ovom trenutku nebitno s obzirom da je, kako je rekao prvi čovjek “Gasproma”, projekt “Južni tok” sada mrtav.


DOKTOR STEVANOVIĆ: Uskoro kreće vakcinacija i po kliničkim centrima | Novosti.RS\nGoran Stevanović / Foto Tanjug\nStevanović je rekao da se u svim kovid bolnicama radi na smanjivanju kapaciteta i mobilisanju mesta za nekovid pacijente.\n-U najkraćem vremenskom periodu, gledaćemo da iz kovid sistema izađe KBC Zvezdara, da se vrati nekovid pacijentima. Trebaće nam prilično vremena, jer su kapaciteti još popunjeni, i to neće biti za dva, tri ili četiri dana, ali je dobra vest da smo krenuli u tom pravcu - rekao je Stevanović nakon sastanka direktora kovid bolnica sa ministrom zdravlja.\nOn je istakao i da je glavni zadatak da se, koliko je moguće, pomogne vakcinacija opšte populacije.\nStevanović je najavio da će uskoro u svim bolnicama biti formirane ekipe za vakcinaciju.\n-Do sada su po pitanju vakcinacije, glavni teret organizacije uz ''Batut'', Ministarstvo zdravlja i institute za javno zdravlja, podnele u domovima zdravlja. Od danas će krenuti i obuka kolega i ekipa iz bolnica, kliničko-bolničkih centara, i za vrlo kratko će u svim bolnciama biti formirane vakcinalne ekipe - rekao je Stevanović.\nTo će, istakao je, omogućiti da se vakcinacija brže sprovede i da se iskoriste vakcine, koje imamo i koje će tek pristizati.\nTakođe, Stevanović je rekao i da je upućen zahtev svim zdravstvenim ustanovama da pošalju spiskove opreme koja je istrošena maksimalnim radom i korišćenjem za proteklih godinu dana, i koja će biti obnovljena.\n-Planirana je velika nabavka opreme, one za standardnu dijagnostiku, rendgena, magnetnih rezonanci, skenera, ali i kreveta. To radimo sa Svestkom bankom - rekao je Stevanović.\n"SVAKA VAKCINA ŠTITI"\nSvaka vakcina štiti, a da li ćete putovati za nas je trenutno od sekundarnog značaja, poručio je danas Goran Stevanović.\nStevanović je, nakon sastanka direktora kovid bolnica, upitan da li će to što se u Srbiji građani vakcinišu ruskom ili kineskom vakcinom, koje nisu odobrene u EU, uticati na mogućnost putovanja, ukazao da se radi o pitanju oko kojeg se ni u EU nisu složili.\nNaš zadatak je da zaštitimo naše stanovništvo, bez obzira da li će da putuju. Svaka vakcina vas štiti, a da li ćete putovati je od sekundarnog značaja, rekao je novinarima.\nGoran Stevanović vakcina protiv korone korona virus vakcinacija protiv korone


Izetbegović o brisanju "legitimnog predstavljanja": Označeni blokatori BiH\nBakir Izetbegović je pozdravio i osudu politika koje prijete teritorijalnom integritetu, jedinstvu i suverenitetu zemlje.\nNakon što je jučer kongres Evropske narodne stranke (EPP) izbacio HDZ-ov legitimnog predstavljanja iz “Hitne rezolucije o izbornoj reformi u Bosni i Hercegovini”, oglasio se i Bakir Izetbegović, lider SDA.\n“Zahvaljujem se prijateljima i partnerima iz Evropske narodne stranke (EPP) što su uvažili naše argumente i u usvojenoj Rezoluciji prepoznali prave prioritete u Bosni i Hercegovini, te jasno označili političke aktere koji blokiraju demokratske procese i put naše zemlje prema Evropskoj uniji”, kazao je Izetbegović iz Rotterdama u Nizozemskoj gdje je prisustvovao 27. kongresu EPP-a.\nIzetbegović je pozdravio i osudu politika koje prijete teritorijalnom integritetu, jedinstvu i suverenitetu zemlje.\n“Uz jasnu poruku da bilo kakve neustavne secesionističke akcije, koje izlaze iz ustavnih i zakonskih okvira, moraju prestati kako bi se omogućilo Bosni i Hercegovini da se posveti neophodnim reformama i dalje slijedi svoju EU perspektivu”, poručio je Izetbegović.\nPodsjetimo, EPP je jučer na kongresu iz “Hitne rezolucije o izbornoj reformi u BiH” izbacio HDZ-ov prijedlog legitimnog predstavljanja.\n“Oštro osuđujemo nedavne neprihvatljive poticaje kojima se stavlja pod pitanje teritorijalni integritet, jedinstvo i suverenitet zemlje. Svaka neustavna, secesionistička aktivnost, koja izlazi van ustavnog i pravnog okvira, mora prestati, dok trenutne blokade institucija moraju smjesta prestati kako bi se Bosna i Hecegovina mogla pozabaviti neophodnim reformama i dalje slijediti svoju EU perspektivu”, navodi se, između ostalog, u rezoluciji EPP-a.


Rast zaposlenosti na Zapadnom Balkanu | Ekonomist\nby Redakcija - 19/03/2018 19/03/2018 0\nPorast zaposlenosti od 3,9 odsto u proteklih godinu dana doveo je do porasta broja zaposlenih od ukupno 231.000 u šest zemalja zapadnog Balkana, navodi se u izvještaju Svjetske banke i Bečkog instituta za međunarodne ekonomske studije (WIIW).\nStopa nezaposlenosti takođe je opala sa 18,6 odsto na 16,2 odsto, što su istorijski niske vrijednosti u nekim od zemalja, navodi se se u izvještaju “Trendovi na tržištu rada zapadnog Balkana u 2018”.\n“Region je ostvario značajan napredak po pitanju unapređenja performansi tržišta rada u proteklih godinu dana – što znači da više ljudi može da nađe posao”, izjavila je direktorka Svjetske banke za zapadni Balkan Linda van Gelder.\nNezaposlenost među mladima koja iznosi 37,6 odsto predstavlja ključni izazov za region.\n“Ipak, ova stopa je u padu u odnosu na prošlu godinu i skoro sve zemlje regiona imaju najnižu stopu nezaposlenosti mladih od 2010. Stope nezaposlenosti se kreću od 29 odsto u Crnoj Gori i Srbiji, pa do preko 50 odsto na Kosovu”, navodi se u saopštenju.\nU izvještaju se napominje i da su stope zaposlenosti za žene u porastu, ali su i dalje niske u poređenju sa evropskim standardima.\nKotor regionalni partner u razvoju preduzetništva\nMeđu četiri miliona stanovnika 130 “supermilionera”


Nemanja Matić – Čelsi privilegovan u trci za Srbinom? - Sportske.net\nNemanja Matić – Čelsi privilegovan u trci za Srbinom?\nPortugalski mediji javljaju da Matić i definitivno odlazi u januaru, te da Žoze Murinjo ima prednost u odnosu na ostale zainteresovane.\nIako je i sam Nemanja Matić izrazio želju da do kraja sezone ostane u ekipi Benfike, to se, javljaju portugalski izvori, neće dogoditi.\nŽezus je sam govorio da će biti jako teško zadržati srpskog fudbalera, pritisak velikih i finansijski moćnih klubova je preveliki. U trci za Matićem stoji nekoliko ekipa, pominju se Monako, PSŽ, te Mančester Junajted i Siti, ali Čelsi.\nMančester Siti navodno želi da vrati Garsiju u Benfiku i doda novac za usluge našeg igrača, ipak portugalski Rekord tvrdi da ekipa Žoze Murinja ima prednost u odnosu na ostale zainteresovane strane.\nKao bivši klub Nemanje Matića, klub u kome nije dobio priliku da se u potpunosti dokaže, Čelsi, konkretno Murinjo, ima veliku želju da Srbina vrati na Bridž i ukaže novu šansu ovom 25-godišnjem igraču. Kako navodi pomenuti izvor, Murinjo ne krije želju da uspostavi saradnju sa Srbinom, te da su početni kontakti već uspostavljeni.\nInače, Matić je u Čelsi stigao 2009. godine, odakle je poslat na pozajmicu u Vitese, a nakon toga prodat Benfiki u transfer paketu koji je podrazumevao dolazak Davida Luiza u London.\nMatić je i sam govorio da bi bilo jako teško reći ne nekome kao što je Žoze Murinjo, te da bi i sam imao veliki motiv da se vrati u klub koji ga se lako odrekao.


Vulin obišao rekonstruisani objekat za smeštaj kadeta na Vojnoj akademiji | N1 Srbija\nVulin obišao rekonstruisani objekat za smeštaj kadeta na Vojnoj akademiji\n21.05.2020. |15.58 |\nMinistar odbrane Aleksandar Vulin obišao je rekonstruisani objekat za smeštaj kadeta i slušalaca na Vojnoj akademiji od 3.300 kvadrata, sa 66 klimatizovanih soba, kancelarijama i pomoćnim prostorijama, a ukupna vrednost investicije je 215 miliona dinara.\n"Svako ulaganje u Vojnu akademiju je ulaganje u kvalitet života naših kadeta i ulaganje u kvalitet obuke i obrazovanja naših oficira, onih koji vode vojsku i onih koji će tek voditi vojsku. Izgradnja nove i rekonstrukcija ove zgrade i obezbeđivanje potpuno novog prostora za smeštaj profesora i studenata je prvo veliko ulaganje u Vojnu akademiju još od 1980. godine", rekao je.\n"Objekat ima 3.300 kvadrata, tri apartmana, 58 dvokrevetnih soba, osam jednokrevetnih, pet kancelarija, četiri čajne kuhinje", naglasio je potpukovnik Ostojić dodajući da svaki sprat ima i pomoćne prostorije.\nOtvorena spomen soba Vojne akademije i otkrivena bista generalu Miškoviću\nMinistar odbrane je prisustvovao svečanom otkrivanju biste generala i akademika Jovana Miškovića, nakon čega je otvorio spomen sobu Vojne akademije, u okviru obeležavanja jubileja 170 godina od osnivanja te institucije, saopšteno je iz Ministarstva.\nOsvrnuvši se na značaj jubileja, načelnik VA general-major Bojan Zrnić podsetio je da Akademija ove godine proslavlja 170 godina postojanja i da je od osnivanja „sržna ustanova sistema odbrane naše otadžbine“.\nUkazujući da zbog epidemiološke situacije VA nije bila u prilici da 18. marta obeleži svoj jubilej, Zrnić je konstatovao da su pripadnici Akademije uspeli da ostave dva važna i trajna traga inspirisana dugom tradicijom vojnog školstva kojim će se dičiti mnoge generacije.\nBistu generala Miškovića otkrio je potpredsednik SANU akademik Zoran Popović, imajući u vidu da je general Mišković bio jedino profesionalno vojno lice koje je izabrano na dužnost predsednika SANU.\nPopović je zahvalio je što je jednom od članova te ustanove i bivšem predsedniku ukazana čast da ima bistu, navodi se u saopštenju.\nAleksandar Vulin Vojna akademija Ministarstvo odbrane\nMinistarstvo: 63. padobranskoj nije naređeno da reaguje zbog demonstranata 09.07.2020.


NOTAR - Maja Galečić\nPravno lice NOTAR - Maja Galečić se nalazi u ulici Svetog Dimitrija 19a u mestu Sremska Mitrovica.\nOsnovano je 2014. godine.\nMatični broj(MB) je 17923501 a Poreski identifikacioni broj (PIB) 108648001.\nNotar (XVI v.)\nNotar ili javni beležnik je stara pravnička profesija čija je uloga da sve ugovore, sporazume i druge pismene beleške, overava i odgovara za njihovu zakonitost.\nSlužba notara uvedena je prvi put na našim prostorima Zakonom o javnim beležnicima (notarima) iz 1930. godine. Godine 1944. ukidanjem ustavno-pravnog sistema Kraljevine Jugoslavije ova profesija nestaje u praksi, ukida se u zakonodavstvu i isključuje iz pravne teorije. Ulogu javnog zapisničara preuzimaju, donekle, sudske pisarnice koje samo overavaju potpis ugovarača u sporazumima, ne ulazeći u njihovu suštinu.\nRaskidom sa komunističkom ideologijom i partijskom državom, u procesu uspostavljanja demokratskih pravnih sistema krajem 20. i početkom 21. veka notare su uvele : Slovenija, Bosna i Hercegovina, Hrvatska, Mađarska.\nKvalitetnim javnim beležništvom postiže se nivo pravne bezbednosti i vladavine prava u raznim oblastima, a naročito onim u kojima su rizici, prevare i manipulacije česti, na primer u prometu nepokretnostima, u postupku osnivanja privrednih društava, verifikaciji članskih prava, ili odlukama organa privrednih društava.\nUvođenjem notara sudovi se rasterećuju od nekih postupaka ili evidencija na koje nepotrebno troše svoje resurse.\nSmatra se da institucija javnog beležnika svoje poreklo ima u rimskom pravu. U III veku naše ere javio se javni službenik pod nazivom tabellio. Njegov zadatak je proizašao iz potrebe stanovnika istočnih provincija Rimskog carstva da svojim sporazumima i izjavama volje, kojim je ostvarivan pravni promet u tim provincijama, obezbede zaštitu rimskog prava. U ovom cilju tabellio je sastavljao pismeni dokument koji je zatim bio, u početku usmeno, prezentovan u skladu sa rimskim pravom propisanom formom za nastanak obaveza. Od tog momenta, tokom srednjeg veka, pa do današnjih dana, uloga i značaj javnog beležnika u evropskim i vanevropskim državama je rastao.\nJavni beležnik ispunjava svoju funkciju pružajući pravnu pomoć privatnim licima (fizičkim i pravnim) u kreiranju njihovih privatnih pravnih odnosa.\nNajznačajnija delatnost javnog beležnika sastoji se u sastavljanju dokumenta u vidu beležničkog akta (zapis javnog beležnika). U zemljama koje poznaju ustanovu javnog beležnika zahtev forme beležničkog akta predstavlja najstroži zahtev u pogledu forme pravnog posla ili izjave volje, koji istovremeno zamenjuje i pismenu formu i formu potvrđivanja (overe) potpisa stranaka.\nSastavljanje beležničkog akta sastoji se iz nekoliko faza. Najpre, razgovor javnog beležnika sa strankama, u kom razgovoru je, sa jedne strane, zadatak javnog beležnika da se upozna i po potrebi pronađe pravu nameru i volju stranaka, a sa druge strane, da strankama pruži obaveštenja o pravnim posledicama i drugim relevantnim okolnostima nameravanog pravnog posla ili izjave volje. Tokom razgovora javni beležnik je dužan da strankama pruži kvalifikovan i nepristrasan savet koji se odnosi na sve aspekte pravnog posla u pitanju. Ovo je obavezan element forme beležničkog akta i zato javni beležnik mora da ima odgovarajuću pravnu stručnu spremu.\nZatim, beležnik sastavlja nacrt beležničkog akta i upoznaje stranke sa njim. Kada se saglase sa nacrtom stranke potpisuju akt u prisustvu javnog beležnika, koji se prethodno uverio u pogledu njihovog identiteta na osnovu odgovarajućih dokumenata, i koji zatim i sam potpisuje akt i na isti stavlja svoj pečat. Akt pri čijem sastavljanju su poštovana proceduralna pravila i koji je javni beležnik sastavio u okviru svojih ovlašćenja predstavlja javnu ispravu, sa svim posledicama koje iz toga proizilaze.\nJavni beležnik ima obavezu da dugotrajno čuva u svojoj arhivi beležnički akt koji je sastavio. On je dužan da na zahtev ovlašćenog lica, beležničke komore ili suda izda izvornik ili overeni prepis beležničkog akta.\nU poslednje vreme od posebnog je interesa uloga javnog beležnika kao posrednika, izmiritelja i arbitra. Kao nezavisan i pravno obrazovan posrednik javni beležnik je izuzetno pogodan za vansudsko rešavanje sporova. Funkciju posredovanja i mirenja javni beležnik vrši po sopstvenoj inicijativi ili na inicijativu stranaka. Funkciju arbitra javni beležnik vrši na osnovu saglasnosti stranaka, koja može biti izražena već prilikom sačinjavanja beležničkog akta (ugovora), u vidu arbitražne klauzule.\nBeležnički akt može imati karakter izvršne isprave podobne za prinudno izvršenje u sudskom izvršnom postupku. To će biti u slučaju kada je u pitanju beležnički akt koji sadrži obavezu na činjenje ili nečinjenje, kada su u pitanju prava kojima stranke mogu slobodno da raspolažu i kada su se stranke izričito saglasile sa neposrednim izvršenjem beležničkog akta.\nU mnogim pravnim sistemima propisana je posebna uloga javnog beležnika u fazi neposrednog ostvarivanja pravnog prometa. Tako, često je propisano da se prijave određenim javnim registrima mogu podneti samo ukoliko su potvrđene od strane javnog beležnika, bez obzira da li je propisano da i sam akt, koji je predmet prijave, sačinjava javni beležnik ili to nije slučaj.\nPored pravno obavezujućih izjava javni beležnik ovlašćen je da beleži i činjenice od značaja za pravni promet. U pitanju su činjenice koje opaža u spoljnom svetu, dok pravni zaključci i procene ne mogu biti predmet beleženja. Ovde u obzir dolazi i prisustvo javnog beležnika na sednicama skupština i dragih organa upravljanja privrednih društava i u vezi s tim overavanje zapisnika i odluka donetih od strane organa privrednog društva.\nSlužbena overa potpisa\nJavni beležnik je nadležan za službenu potvrdu potpisa na određenim dokumentima. Ovde javni beležnik proverava identitet stranke i na pismenu potvrđuje da je stranka pred njim potpisala određeni dokument, odnosno potpis na istom priznala za svoj.\nNiz je potvrda koje izdaju javni beležnici: potvrde koje se odnose na same beležničke akte (o datumu, mestu i slično), potvrde da je određeno lice u životu, da je dat otkaz, opomena, ponuda, razne lične potvrde, potvrde da je određeno lice ovlašćeno za zastupanje preduzeća i slično.\nUobičajeno je da se protesti menica i čekova vrše pred javnim beležnikom.\nČuvanje poverenih isprava i vrednosti\nJavni beležnik ima dužnost da čuva poverene isprave, novac i hartije od vrednosti, ponekad sa zadatkom da ih preda određenom licu prema nalogu stranke.\nPoslovi po nalogu suda\nPored ovoga javni beležnici obavljaju i određene poslove po nalogu suda. Tu je prvenstveno predstavljanje poslovno nesposobnih i odsutnih lica, upravljanje nepodeljenom imovinom koja čini ostavinsku masu tokom ostavinskog postupka, popis imovine koja spada u ostavinu, odgovarajuće učešće u postupku fizičke deobe i sudske javne prodaje i drugo.\nSve funkcije javnog beležnika u savremenim pravnim sistemima, koje proizilaze iz napred navedenih zadataka koje javni beležnici obavljaju, mogu se grubo svrstati u tri kategorije:\nzaštita interesa stranaka,\nubrzanje pravnog prometa i\nolakšanje rada pravosuđu.\nZaštita interesa stranaka\nForma beležničkog akta je najstroža propisana forma u pravnim sistemima koji poznaju ovu ustanovu, a najstroža i najstabilnija forma predstavlja preventivu od disbalansa koji se može javiti usled različitih nivoa znanja i pravne kulture i različite finansijske snage stranaka.\nU fazi beležničkog razgovora sa strankama, javni beležnik obavlja socijalnu funkciju jer svojom nepristrasnošću osigurava da suština pravnog posla među strankama bude postavljena pravično, uz jednako uvažavanje njihovih često suprotstavljenih interesa. Javni beležnik je obavezan da pre sastavljanja nacrta beležničkog akta obavi sa strankama razgovor. Tokom tog razgovora javni beležnik je dužan da strankama pruži sve potrebne savete. Ovi saveti su od posebnog značaja jer su dati od nepristrasnog, materijalno nezainteresovanog i stručnog lica. Javni beležnik u ovom smislu ima dužnost da u cilju obezbeđenja pravičnih odnosa zaštiti slabiju stranku, čime se ostvaruje jedno od osnovnih načela dvostrano-teretnih obligacija: ekvivalentnost uzajamnih davanja.\nTokom razgovora, koji prethodi sastavljanju nacrta beležničkog akta, javni beležnik će, pored toga što će otkriti namere i pravu volju stranaka, pokušati da usaglasi, a po potrebi i izmiri suprotstavljene interese i da nađe rešenja odgovarajuća svim učesnicima u pravnom poslu. Pri tome on je dužan da jednako i nepristrasno vodi računa o interesima svake stranke, pri čemu je jasno da će po samoj prirodi stvari veću korist ostvariti ona strana koja manje poznaje pravo i koja je slabije upoznata sa pravnim dejstvima radnje koju je namerna da preduzme pred javnim beležnikom.\nDokument snabdeven pečatom i potpisom javnog beležnika, kao javna isprava, ne samo da prenosi teret dokazivanja na onoga koji tvrdi drugačije od tog dokumenta, nego isti ima izvanrednu dokaznu snagu i nije ga lako osporiti. Zbog toga notarske isprave pružaju visok stepen zaštite strani koja se na iste poziva.\nUbrzanje pravnog prometa\nBrzina kojom se roba obrne, odnosno brzina kojom se izvrše usluge u današnje vreme predstavlja jedno od osnovnih merila uspešnosti svakog privrednog subjekta. Brzina ekonomskog prometa u direktnoj je funkciji brzine kojom se odvija pravni promet. Zbog toga je danas snažno izražen interes da se ubrza pravni promet u svim onim oblastima koje su blisko vezane sa funkcionisanjem tržišta roba, usluga i kapitala.\nFunkcija javnog beležnika u ovoj oblasti dolazi do izražaja kada se ima u vidu relativna jednostavnost procedure. Uobičajeno je da strane u jednom ugovornom odnosu prvo samostalno obave jedan ili više prethodnih razgovora ili dogovora, zatim odu kod advokata radi sastavljanja ugovora i na kraju isti ugovor overavaju kod suda. Učešće javnog beležnika omogućava da se sva tri napred navedena segmenta ostvare istovremeno i na jednom mestu - u kancelariji javnog beležnika. Ovo svakako ne samo da olakšava i pojednostavljuje proceduru, nego je i u znatnoj meri ubrzava.\nPosebno je u funkciji ubrzanja pravnog prometa izvršni beležnički akt, odnosno akt sastavljen od strane javnog beležnika koji ima snagu izvršnog naslova u sudskom izvršnom postupku. Javni beležnici u većini zemalja su ovlašćeni da sastavljaju ovakve akte pod uslovom da se dužnik, u tom aktu, dobrovoljno podvrgao neposrednom izvršenju (drugi uslovi navedeni su napred). Na ovaj način stranke u jednom ugovornom odnosu mogu već prilikom zaključenja ugovora kod javnog beležnika prihvatiti i neposredno izvršenje tog ugovora, bez prethodnog sudskog postupka. Jasno je da ovo u značajnoj meri utiče na ubrzanje pravnog prometa. Ova forma je prvenstveno bila korišćena kod bankarskih zajmova, ali danas ima sve širu primenu i na druge vrste obaveza.\nI druge osobine beležničkog akta, kao što su jasnost međusobnih obaveza stranaka, njihova uravnoteženost, pouzdanost u pogledu njihovog sadržaja, obezbeđenje odgovarajućih dokaza u pogledu preduzete pravne transakcije i tako dalje, olakšavaju i time ubrzavaju pravni promet.\nOlakšanje rada pravosuđa\nJavni beležnici olakšavaju rad sudovima na nekoliko načina:\npredupređenjem sudskih sporova,\nuticajem na uprošćenje sudskog postupka u slučajevima kada do istog dođe,\nsaradnjom sa sudovima i preuzimanjem na sebe dela sudske funkcije.\nTokom razgovora koji prethodi izradi nacrta beležničkog akta javni beležnik raspravlja sporna pitanja u detalje i nastoji da se postigne razuman sporazum zainteresovanih strana sa uravnoteženjem kontradiktornih interesa. Kao nepristrasni savetnik javni beležnik je obavezan da pronađe neophodnu ravnotežu i da objasni svakoj strani karakter i obim primljenih pravnih obaveza i snagu predložene pravne saglasnosti. To je od odlučujućeg značaja da bi se predupredili sudski sporovi koji često proističu iz neblagovremenih, nepotpunih ili nejasnih akata. Javni beležnik je takođe u prilici da vrši usaglašavanje privatnih interesa stranaka i javnog interesa izraženog zakonom što je takođe na liniji izbegavanja mogućih sporova. U savremenim pravnim sistemima sve više dolazi do izražaja funkcija javnog beležnika kao posrednika među stranama, koji kao nosilac javnih ovlašćenja nepristrasnim posredovanjem i mirenjem doprinosi prevazilaženju konfliktnih situacija. Sve to omogućava da se potpuno otkloni ili u znatnoj meri umanji rizik nastajanja sporova sa angažovanjem suda radi njihovog rešavanja. Ova preventivna funkcija danas sve više postaje faktor stabilnosti i harmoničnih odnosa među građanima.\nSvojom snagom beležnički akt, upotrebljen u sudskom postupku, olakšava dokazivanje jer predstavlja nesumnjiv dokaz saglasnosti između stranaka i nesumnjiv dokaz o datumu nastanka prava i obaveza. Kontrola ostvarena od strane javnog beležnika oslobađa sud od nekih prethodnih provera. Javni beležnik je dužan da čuva kako sam beležnički akt, tako i dokaze o celoj operaciji u internoj evidenciji i isto može da posluži na sudu (identitet, doba starosti, uverenje notara o ugovornoj ili testamentalnoj sposobnosti, vreme, mesto i druge okolnosti). Dakle, pored obezbeđenja dokaza, što je jedan od ciljeva propisane forme beležničkog akta, obezbeđuje se lak pristup dokazima i njihovo lako i nesmetano izvođenje tokom sudskog postupka.\nSaradnju sa sudom javni beležnik ostvaruje naročito kroz sudske postupke gde se on javlja kao predstavnik poslovno nesposobnih ili odsutnih lica po nalogu ili na zahtev suda. Pojedine svoje delatnosti javni beležnik vrši pod nadzorom suda, kao što je: sastavljanje popisa imovine, podela imovine na osnovu saglasnosti ili bez saglasnosti stranaka u sudskom postupku, javna prodaja u sudskom postupku, javna prodaja ili prodaja nepokretnosti na osnovu slobodne saglasnosti ili prodaja između više poslovno nesposobnih lica.\nDanas je javni beležnik postao centralna figura u brakorazvodnim parnicama u mnogim evropskim zemljama. On sačinjava popis imovine, akt o podeli imovine, sporazum o likvidaciji i sve predaje sudu sa tužbom za razvod braka.\nKako bi ste stupili u kontakt sa NOTAR - Maja Galečić pokušajte jedan od sledećih načina:\nNOTAR - Maja Galečić,\nSvetog Dimitrija 19a,


Ukinuta vanredna situacija u Prokuplju - JuGmedia\nPROKUPLJE – Nа današnjoj sednici Opštinskog štaba za vanredne situacije doneta je Odluka o ukidanju vanredne situacije na teritoriji opštine Prokuplje, koja je uvedena 18. aprila, zbog opasnosti od poplava koje su prouzrokovale ogromnu štetu na ovom području. Prema rečima predsednika Opštine i komandanta Opštinskog štaba za vanredne situacije dr Ljubiše Đurkovića prestala je potreba za vanrednim stanjem, jer se stanje na teritoriji opštine Prokuplje stabilizovalo.\n“ Opao je nivo reke Toplice, ne postoji opasnost od novih poplava, vodosnabdevanje u gradu je stabilizovano i sve nadležne službe i organizacije rade na otklanjanju posledica od katastrofalnih poplava koje su zahvatile područje naše opštine“, rekao je Đurković.\nĐurković se zahvalio svim članovima Štaba za vanredne situacije za doprinos u efikasnom radu, a posebno je istakao doprinos pripadnika Odeljenja za vanredne situacije, Vojske Srbije i Policijske uprave Prokuplje. Štab je doneo i Zaključak o formiranju Jedinice civilne zaštite opšte namene, koju će brojati 30 pripadnika obučenih za gašenje požara manjeg obima, ukazivanje prve pomoći i pomoći u saniranju štete, kao i održavanje reda u vanrednim situacijama.\nOva jedinica biće sastavljena od radnospobnih muškaraca i žena, a sredstva za njihovo opremanje i obuku obezbediće lokalna samouprava. Na Štabu je podnet izveštaj i Komisije za procenu štete nastale od poplava u periodu od od 17. do 22. aprila, u kome stoji da je do sada stiglo oko 300 zahteva za procenu štete.


Ministar Momirović u poseti Kontroli letenja Srbije i Crne Gore – SMATSA\nPočetna Mediji Ministar Momirović u poseti Kontroli letenja Srbije i Crne Gore\nMinistar građevinarstva, saobraćaja i infrastrukture Tomislav Momirović je sa direktorom SMATSA Predragom Jovanovićem , obišao radove na izgradnji novog tornja aerodromske kontrole letenja i zgrade Centra kontrole letenja Beograd.\n– Nakon 60 godina Kontrola letenja Srbije I Crne Gore SMATSA i aerodrom “Nikola Tesla” dobiće novi toranj. Postojeći toranj na aerodromu “Nikola Tesla” Beograd je izgrađen 1962. godine, i ne zadovoljava u potpunosti zahteve korisnika, s obzirom na nedostatak raspoloživog prostora i nemogućnost modernizacije i instaliranja dodatne tehničke opreme, i sistema u kupoli tornja. Izgradnjom novog kontrolnog tornja, sa 75 metara visine, sa 120 kvadrata operativne sale na vrhu tornja gde će biti ugrađena najmodernija oprema , stvoriće se uslovi za neometano i kvalitetno pružanje usluga kontrole letenja, imajući u vidu povećavanje kapaciteta i broja avio-operacija na beogradskom aerodromu –naglasio je direktor Jovanović.\n– Posle mnogo decenija ulažemo u novi kontrolni toranj, i ovo će biti na ponos ne samo SMATSA-e i vazdušnog sektora, već cele Republike Srbije. Mi smo u jednom velikom investicionom ciklusu i svi znaju da projektujemo i gradimo više od 1.200 kilometara auto-puteva, gradimo najbržu prugu u Istočnoj Evropi, ali nekako ostaje zanemareno da imamo ogromne investicije sa našim partnerima iz VANCI-a u aerodrom “Nikola Tesla”, da rekonstruišemo aerodrom u Nišu koji će biti tri puta veći od postojećeg. Uložena su dodatna sredstva u aerodrom “Ponikve”, planiraju se investicije u aerodrom “Morava”, tako da će vazdušni sektor sa SMATSA-om, Direktoratom civilnog vazduhoplovstva, AirSerbia-om i aerodromima potpuno pomeriti standarde u narednim godinama -naveo je ministar Momirović.\nVrednost ovog projekta je 17.443.869 evra, a završetak radova na izgradnji se očekuje do kraja 2021. godine, nakon čega sledi primopredaja radova, tehnički pregled, izvedenog objekta. Početkom 2022. godine planira se ugradnja uređaja i sistema za pružanje usluga kontrole letenja , kao i potrebna integracija sa ostalim sistemima. Investiciona vrednost operativnog segmenta projekta je približno 4.900.000 evra.\nDirektor Kontrole letenja SMATSA i ministar Građevinarstva, saobraćaja i infrastrukture čestitali su kontrolorima Međunarodni dan kontrolora letenja , koji se obeležava 20.oktobra i podsetili da su kontrolori ti koji ovaj zahtevan i odgovoran posao obavljaju uvek na profesionalno najvišem nivou.\nPrethodnaSastanak direktora SMATSA Predraga Jovanovića i direktora M-NAV Fahrudina Hamidija\nSledećaKontrolori letenja po dualnom modelu studija


Evropski sud za ljudska prava ustanovio da Mađarska krši prava izbeglica – www.azil.rs\nU svojoj odluci Ilias i Ahmed protiv Mađarske od 14. marta 2017. godine, Evropski sud za ljudska prava ustanovio je da je Mađarska prekršila više članova Evropske konvencije o ljudskim pravima i osnovnim slobodama, tako što je u 2015. godini dve izbeglice iz Bangladeša (nakon sprovođena skraćenog postupka azila u Roszke pritvorskoj jedinici) vratila u Srbiju. Sud je utvrdio da su izbeglice u Mađarskoj nezakonito lišene slobode i da su uslovi u kojima su boravili u pritvorskoj jedinici nehumani i ponižavajući. Takvim postupanjem, Mađarska je povredila članove 5 i 3 Evropske konvencije o ljudskim pravima.\nPored toga, budući da Mađarska smatra da je Srbija sigurna treća zemlja, posle sprovođenja postupka azila ove izbeglice su na neformalan način (bez saradnje sa srpskom policijom) vraćene iz Mađarske u Srbiju. Sud je utvrdio da mađarske vlasti nisu sprovele postupak vraćanja u skladu sa Direktivom Evropske unije o vraćanju stranaca, kao i to da izbeglicama nije stavljen na raspolaganje nijedan efikasan pravni lek kojim bi mogle da osporavaju odluku o vraćanju u Srbiju, čime je ustanovljena povreda člana 13 Evropske konvencije o ljudskim pravima. Sud je istakao da vraćanje izbeglica u Srbiju, zemlju koju je UNHCR 2012. godine proglasio nesigurnom, stvara rizik od njhovog daljeg vraćanja u Makedoniju i Grčku (lančani refoulement) i izlaganja postupanju suprotnom članu 3 Evropske konvencije o ljudskim pravima. Sud je istakao da, ne samo da mađarske vlasti nisu razmatrale postoji li individualni rizik od nehumanog i ponižavajućeg postupanja u slučaju vraćanja u Srbiju, već su čak odbile da uzmu u obzir izveštaje koji su im dostavljeni, bazirajući tako svoju odluku isključivo na Uredbi Vlade Mađarske iz 2015. godine, kojom se Srbija proglašava sigurnom trećom zemljom.\nOva presuda na nedvosmislen način pokazuje da propisi Mađarske u oblasti izbegličkog prava, kao i praksa njenih nadležnih organa, otvaraju prostor za flagrantno kršenje ljudskih prava, na šta je tokom 2015. i 2016. godine ukazivao Beogradski centar za ljudska prava, kao i druge organizacije civilnog društva. Mađarska bi morala u što hitnijem roku da izmeni svoje zakone i obezbedi pravično i efikasno sprovođenje postupka azila, kao i human tretman tražilaca azila i izbeglica. Ova odluka je izuzetno značajna i zbog toga što državama (među kojima je i Srbija) koje na automatski način primenjuju koncept sigurne treće zemlje, bez razmatranja na koji način te zemlje postupaju prema izbeglicama, ukazuje da takva praksa može da dovede do kršenja osnovnih ljudskih prava i odgovornosti pred Evropskim sudom za ljudska prava.\nIzbeglice iz Bangladeša pred Evropskim sudom za ljudska prava zastupao je Mađarski helsinški odbor, kome je Beogradski centar za ljudska prava pružio pomoć u prikupljanju činjenične građe za podnošenje predstavke.


Mihajlo Terzić, fudbalska nada sa Plilule - JUGPRESS\nMihajlo Terzić, fudbalska nada sa Plilule\nMihajlo Terzić ima sedamnaest godina a već mnogi u njemu vide talentovaog fudbalera. Mihajlo, ili kako mnogi vole kažu, fudbalska nada sa Palilule, prve fudbalske korake načinio je u FK KCN Železničar. Nakon sedam godina, na poziv FK Radnički Niš, januara 2021.godine prelazi u klub i nastupa u najkavlitenijem takmičenju u Srbiji za mlađe kategorije, za generaciju U17.\nNastupajući za FK Radnički Niš u utakmicama kvalitetne lige Srbije stekao je dodatno iskustvo i afirmaciju a januara ove godine prelazi u superligaša TSC iz Bačke Topole.\n„Najzaslužniji za sve moje dosadašnje rezultete i fudbalski razvoj su moji treneri. Punih osam godina trenirao sam pod okom trenera Saše Živadinovića i u FK KCN Železničar i u FK Radnički Niš dok je nemerljiv doprinos mojoj fizičkoj spremi dao kondicioni trener Ivan Tomić sa kojim je sarađivao prethodnih meseci“, kaže mladi Terzić koji igra na mestu veziste.\nFK TSC ima najbolje uslove u zemlji za razvoj mladih igrača , smeštaj i hrana su izuzetni, tereni su vrhunskog kvaliteta dok je infrastruktura kao u najboljim evropskim fudbalskim klubovima.\n„ Odnos svih na akademiji je krajnje profesionalan, treneri su maksimalno posvećeni radu sa mladim igračima, puni su iskustva i znanja koje prenose igračima i jednostavno u klubu se obraća pažnja do najstitnijih detalja i ništa se ne prepušta slučaju. Jednom rečju , sve je na neverovatnom nivou“, kaže mladi Terzić.


(VIDEO) Kineska naučnica koja je otkrila KORONU, sada se ponovo OGLASILA I ZABRINULA SVIJET: Evo šta je uočila na jugu zemlje! – Narodnjaci\n(VIDEO) Kineska naučnica koja je otkrila KORONU, sada se ponovo OGLASILA I ZABRINULA SVIJET: Evo šta je uočila na jugu zemlje!\nOna je ocijenila da je moguće da ti opasni virusi već cirkulišu i izvan granica Kine, prenio je londonski Gardijan.\n“Moramo da potražimo te viruse i u drugim zemljama Azije, ne samo u Kini”, predočila je Ši, koja je poznata po nadimku “Betvoman” jer se bavi izučavanjem korona virusa koje prenose šišmiši.\nOna je ocenila da je moguće da ti opasni virusi već cirkulišu i izvan granica Kine, prenio je londonski Gardijan.\n“Moramo da potražimo te viruse i u drugim zemljama Azije, ne samo u Kini”, predočila je Ši, koja je poznata po nadimku “Betvoman” jer se bavi izučavanjem korona virusa koje prenose šišmiši. Novi.ba/Kurir.rs


Američka ambasada: Špirić bio uključen u javnu korupciju i okoristio se od iste | BNN\nAmerička ambasada: Špirić bio uključen u javnu korupciju i okoristio se od iste\nZabranjen mu ulazak u Sjedinjene Američke Države\nPovodom uvođenja sankcija i stavljanja na crnu listu Nikole Špirića, iz Ambasade SAD-a u BiH rečeno je da Ministarstvo vanjskih poslova SAD-a i državni sekretar Michael Pompeo posjeduju informacije da Špirić bio uključen u javnu korupciju.\nKada državni sekretar posjeduje vjerodostojne informacije da je neki zvaničnik bio uključen u značajne koruptivne aktivnosti, Odjeljak 7031(c) (Department of State, Foreign Operations, and Related Programs Act of 2018) nalaže da taj zvaničnik i članovi njegove neposredne obitelji budu označeni kao osobe kojima nije dozvoljen ulazak u SAD. Govoreći općenito, korupcija nanosi značajnu štetu ekonomiji, društvu i sigurnosti, omogućava postojanje organiziranog kriminala, te potkopava povjerenje u vladavinu prava i vlast. To direktno utiče na nacionalne sigurnosne, ekonomske i vanjskopolitičke interese kako Sjedinjenih Američkih Država tako i partnerskih zemalja.\nS obzirom na okolnosti ovog konkretnog slučaja, vjerujemo da je važno da vlasti i javnost Bosne i Hercegovine budu upoznati sa time koliko ozbiljno Sjedinjene Američke Države shvataju problem javne korupcije i uključenost gospodina Špirića u koruptivne aktivnosti. Vlada Sjedinjenih Američkih Država i dalje ukazuje na važnost postojanja zakona u BiH koji sprječavaju korupciju i pružaju podršku jakim i neovisnim policijskim i pravosudnim institucijama potrebnim za bilo kakav ozbiljan korak u borbi protiv korupcije", saopćeno je iz Ureda za odnose sa javnošću Ambasade SAD-a u BiH.\n6 days 8 min https://t.co/JC7eoVCq4I\n6 days 1 hour https://t.co/pb70G4vOcD


Na upravo održanom Svetskom prvenstvu u polumaratonu u Kardifu (IAAF World Half Marathon Championships Cardiff 2016) predstavljen Beogradski maraton kao mogući kandidat za organizaciju ovog takmičenja 2020 godine.\nNa sastanku sa Pol Hardijem (Paul Hardy) - direktorom sektora za takmičenja Svetske asocijacije atletskih federacija (IAAF) predstavljene su mogućnosti Beogradskog maratona i Beograda da organizuju ovo značajno takmičenje iz serije IAAF.\nSastanku su prisustvovali Dejan Nikolić, direktor Beogradskog maratona i Miodrag Popović, v.d. direktora Turističke organizacije Beograda.\nNa sastanku, u prostorijama IAAF-a i Lokalnog organizacionog komiteta, gospodin Pol Hardi je predstavio značaj Svetskog prvenstva u polumaratonu za IAAF, kao i uobičajenu proceduru za podnošenje kandidature i sprovodjenje predstavljanja domaćina takmičenja tokom procesa kandidovanja.\nDejan Nikolić je ispred Beogradskog maratona predstavio mogućnosti Beogradskog maratona kao budućeg mogućeg organizatora i tom prilikom zajednički sa IAAF-om je konstatovano da Beogradski maraton ispunjava sve kriterijume neophodne za organizaciju Svetskog prvenstva.\nGospodin Miodrag Popović je, ispred Turističke organizacije Beograda i Grada Beograda, predstavio potencijale Beograda kao turističke destinacije, istakao je ulogu nacionalne aviokompanije Air Serbia u kvalitetnoj vezi sa celim svetom, predstavio izvanredne hotelske kapacitete i stalno poboljšanje turističke infrastrukture u Beogradu, kao i odlične rezultate turističke privrede u Beogradu u poslednje vreme. Popović je, takodje, posebno istakao stalne težnje Grada Beograda da organizuje značajne svetske dogadjaje - pogotovu sportske - u cilju daljeg predstavljanja Beograda i Srbije kao atraktivnih turističkih destinacija.\n22. Svetsko prvenstvo u polumaratonu upravo je održano u okviru masovne polumaratonske trke u Kardifu u kome je osim oko 200 elitnih atletičara iz 54 zemlje sveta učestvovalo i oko 20 000 rekreativnih trkača.\nPobednik u muškoj konkurenciji bio je Džefri Kipsang (Geoffrey Kipsang) iz Kenije sa rezultatom 59:10, pobednica je bila Peres Džebčirkir (Peres Jepchirchir) sa rezultatom 1:07:31 iz Kenije. U obe konkurencije pobedili su timovi iz Kenije.\nOvo je drugi put da je po pomenutom konceptu, u okviru masovnog rekreativnog trkačkog dogadjaja, održano Svetsko prvenstvo u polumaratonu - posle Kopenhagena 2014. Pokazalo se da je ovaj kocnept izvanredan za razvoj trkačkog pokreta lokalno, ali i u svetu, za domaće i strane sponzore, za lokalnu turističku privredu, za medije i mnogobrojne gledaoce.\nSledeće 23. Svetsko prvenstvo u polumaratonu biće održano u Valensiji 2018. godine.\nOvogodišnji 29. Beogradski maraton biće održan 16.04.2016.


Balkan jedan od glavnih za puteva droge – Nadlanu.com\nBalkan jedan od glavnih za puteva droge\nBEČ, 25. februara 2010. (Beta) - Veći deo kokaina koji je tokom 2008. godine stizao u Evropu iz Kolumbije i Ekvadora krijumčaren je brodovima preko Hrvatske, Holandije i Crne Gore, navodi se u najnovijem izveštaju Međunarodnog odbora za kontrolu narkotika (INCB).\nU izveštaju tog tela UN za 2009. godinu, koji je objavljen na sajtu (www.incb.org) i obuhvata i 2008. godinu, navodi se da povećan broj pošiljki kokaina iz Južne Amerike prema zemljama u istočnoj Evropi pokazuje da je došlo do novog razvoja u trgovini drogom. "Kokain se često krijumčario u Zapadnu Evropu preko balkanske rute, koja se inače tradicionalno koristila za trgovinu opijatima", navodi se u izveštaju INCB.\nU izveštaju se, pored ostalog, pohvaljuju napori Srbije, Kolumbije, Paname i Rumunije koji su za poslednjih pet godina preduzele vlasti tih država u cilju kontrole korišćenja opijata u medicinske svrhe. Ističe se, međutim, da su Albanija, Srbija i Bugarska glavne države u istočnoj Evropi gde se uzgaja kanabis.Kanabis iz Albanije se krijumčari preko zemalja bivše Jugoslavije.\nJedna ruta tog lanca trgovine, kako se navodi, ide od Makedonije preko Bugarske prema Turskoj, dok drugi put vodi preko Crne Gore, Bosne i Hercegovine, Srbije, Hrvatske i Slovenije dalje prema zapadnoj Evropi. Srbija zajedno sa Crnom Gorom, BiH i Bugarskom, postaje država u kojoj se sve više proizvodi amfetamin, ističe se u izveštaju INCB.


03. 04. 2015. Stefanović i Čepurin razgovarali o unapređenju saradnje\nMinistar unutrašnjih poslova Republike Srbije dr Nebojša Stefanović razgovarao je danas u Beogradu sa ambasadorom Ruske federacije Aleksandrom Čepurinom o unapređenju saradnje u oblasti unutrašnjih poslova posebno u domenu borbe protiv terorizma, organizovanog kriminala, ilegalne trgovine narkoticima.\n“Jedan od prioriteta Ministarstva unutrašnjih poslova Republike Srbije je borba protiv ilegalnog tržišta narkotika i u tom domenu srpska policija ostvarila je veoma dobre rezultate. U protekloj godini i prvim mesecima ove godine zaplenjeno je skoro četiri tone narkotika“, rekao je Stefanović.\nMinistar je ukazao da će taj Plan biti potpisan u narednih par meseci.\nMinistar Stefanović i ambasador Čepurin istakali su zadovoljstvo saradnjom koja je do sada ostvarena između Ministarstva unutrašnjih poslova Republike Srbije i bezbednosnih službi Ruske federacije.\nOni su izrazili uvernje da će ta saradnja u narednom periodu biti dodatno intenzivirana.\nGovoreći o konkretnim merama koje će biti preduzete u saradnji sa ruskim Ministarstvom za vanredne situacije, Stefanović je izrazio zadovoljstvo rezultatima koji su do sada ostvareni, posebno kroz rad Srpsko – ruskog humanitarnog centra u Nišu.


U Beogradu su potpisana tri ugovora o zajmu za projekte, vredne ukupno 142 miliona dolara, među kojima je i kredit za nastavak reforme Poreske uprave.\nMinistar finansija Siniša Mali je potpisao sporazume sa šefom Kancelarije Svetske banke u Srbiji Stivenom Ndegvom za projekat unapređenja elektronske uprave od 50 miliona dolara, zatim za projekat modernizacije poreske administracije od 52 miliona i za projekat unapređenja trgovine i saobraćaja na Zapadnom Balkanu uz primenu višefaznog programskog pristupa vredan 40 miliona dolara.\nMali je u Ministarstvu finansija istakao da su potpisana tri važna ugovora o zajmovima od ukupno 142 miliona dolara, koje ćemo dobiti pod veoma povoljnim uslovima. "To je veliki iznos, ali pod veoma povoljnim uslovima, koji je usmeren i za nastavak reforme Poreske uprave", naveo je Mali.\nKaže da je to osnovni zahtev privrednika u Srbiji koji će mnogo unaprediti rad naše privrede i učiniti je još konkurentnijom. "Očekujem da ćemo prve korake i rezultate po pitanju toga imati već krajem godine i da ćemo u proces nabavke odgovarajućeg softvera i obuke kadrova krenuti već tokom naredne godine i do 2021. taj sistem će biti implementiran", naglasio je Mali.\nGovoreći o potpisanom sporazumu za projekat unapređenja međudržavne ili međugranične saradnje i trgovine između zemalja u regionu, Mali je naveo da je se ide ka potpunoj automatizacija rada carinskih ispostava za dobijanje raznih dokumenata, a kako bi se povećala transparentnost, brzina protoka robe i ljudi u regionu.\nKada je reč o unapređenju E uprave, Mali ističe da je cilj da se što veći broj usluga radi, ako je moguće, elektronski bez da ljudi čekaju na šalterima i gube vreme, bez mnogo papirologije.


POBOLJŠANI USLOVI POSLOVANJA U SRBIJI\nPoboljšani su uslovi poslovanja u Srbiji, a posebno u oblastima inspekcijskog nadzora i izdavanja građevinskih dozvola, pokazuje godišnja anketa 1.000 preduzeća USAID-ovog Projekta za bolje uslove poslovanja (USAID BEP), koja je predstavljena danas u Privrednoj komori Srbije.\nPredsednik PKS Marko Čadež ocenio je da je USAID BEP anketa veoma važna za srpsku privredu i da je napravljeno dosta pomaka, posebno u oblasti građevinskih dozvola. Vidljiv je napredak i u oblasti spoljno-trgovinskih i carinskih procedura, uvedene su digitalne platforme za privrednike, ukida se papirologija, dodao je Čadež.\nIstiče da je anketa 1.000 preduzeća važan izvor informacija za PKS i priručnik za buduće planove i programe komore.\nIstraživanje je, po rečima Čadeža, utoliko značajnije, jer je sprovedeno u direktnim kontaktima sa privredom. Predsednik PKS je ukazao da privreda očekuje smanjenje sive ekonomije, parafisklanih i drugih nameta, nastavak digitalizacije, unapređenje dostupnosti izvora finansiranja i unapređenje procedura javnih nabavki.\nVlada ima sluha za sugestije privrede, rekao je Čadež i dodao da je 65 odsto predloga privrede prihvaćeno u Nacrtu zakona o privrednim društvima.\nAnketu za 2017. godinu sproveo je Ipsos Strategic Marketing između 24. juna i 8. avgusta 2017, a obuhvaćen je reprezentativni uzorak od 1.035 registrovanih privrednih subjekata i preduzetnika koji posluju u Srbiji i zapošljavaju najmanje troje radnika.\nPotpredsednica vlade i ministarka građevinarstva Zorana Mihajlović rekla je da postoji pozitivan trend i da je Srbija u svim analiziranim oblastima napredovala u proteklih sedam godina, otkada se anketa sprovodi. Mihajlović navodi da su uslovi za otvaranje preduzeća i povećanje zaposlenosti takođe poboljšani.\n„U narednom periodu treba da budemo efikasniji u oblasti katastra, da vidimo kako da rešavamo pitanja parafiskalnih nameta“, rekla je ona i ukazala da treba posebno poboljšati uslove finansiranja za sektor malih i srednjih preduzeća, a posebno u onim čiji su vlasnici žene.\nPrema njenim rečima, na osnovu ankete se vidi da Srbija može da napravi rezultate i tamo gde se mislilo da je to teško - u oblasti građevinskih dozvola gde su uvedene elektronske dozvole. Ističe da se uvodi i e-katastar, elektronska uprava u drugim oblastima.\nAmbasador SAD Kajl Skat je rekao da je USAID sedam godina ukazivao i predlagao šta treba da se radi i pitao preduzetnike šta im treba i koji su problemi.\nSkat navodi da je taj metod pokazao rezultate i konstatovao znatan progres u Srbiji u prethodnih sedam godina.\n„Postoji optimizam u vašim preduzećima po pitanju budućeg zapošljavanja i očekivanja većeg profita. Prepreke su manje nego pre sedam godina u mnogim oblastima. Postoji još problema koje treba da rešimo - finansiranje, poreska administracija i drugo“, dodao je ambasador.\nPodsetio je da se program USAID-BEP završava i izrazio očekivanje da će Srbija preuzeti tu metodologiju. „Partnerstvo je dalo svoje rezultate“, poručio je Skat.\nU proteklih sedam godina zabeležena su primetna poboljšanja i u segmentu percepcije korupcije, a privreda danas troši manje vremena i novca na razne procedure. Ti pomaci su omogućili stalno povećanje prihoda, neto dobiti i broja zaposlenih, a uočljiv je i veći optimizam privrednika.\nInspekcijski nadzor se u anketi 2017. smatra najmanjom preprekom za poslovanje pošto tek 17 odsto ispitanika smatra da inspekcijski nadzor na njih negativno utiče. U poređenju sa prošlom godinom, došlo je i do značajnog pada broja privrednika koji inspektore vide kao korumpirane ili „zlonamerne“.\nPorez na dodatu vrednost (PDV), upravljanje naplatom poreza i sudski postupci, koje je do sada negativno ocenjivalo više od 50 odsto ispitanika, u 2017. su po prvi put zabeležili manje od polovine negativnih stavova.\nDirektorka USAID BEP Dragana Stanojević je predstavila rezultate ankete.\nPreporučuje se da se obezbedi strateško planiranje, kontinuiran javni dijalog i doslednost u sprovođenju reformi, jačanje kapaciteta javne uprave koja treba da prati i analizira sprovođenje reformi. Zatim da se nastavi jačanje transparentnosti i predvidljivosti poslovnog okruženja, smanji arbitrarnost u odlučivanju državnih organa i ujednači praksu daljim razvojem elektronske uprave.\nSavetuje se i da se poveća efikasnost izvršnog postupka i smanjenje administrativna opterećenja, povećanje znanje privrednika na temu upravljanja finansijama.


Predsjedavajući Džaferović i načelnik Ajnadžić u četvrtak otvaraju Centar za zdravo starenje\nPredsjedavajući Predsjedništva BiH Šefik Džaferović posjetit će u četvrtak 10. septembra 2020. godine Općinu Centar gdje će sa načelnikom dr. Nedžadom Ajnadžićem obići lokacije na kojima je trenutno realizacija kapitalnih projekata ove lokalne zajednice.\nPosjeta će započeti u 10 sati na lokalitetu "Park svjetlosti", ulica Koševo,\npolaganjem cvijeća na centralnom spomen-obilježju poginulim maloljetnim borcima Armije i MUP-a RBiH.\nNakon toga u 10.20 sati u parku Kemala Montena predsjedavajući Džaferović i načelnik Ajnadžić će posjetiti gradilište gdje je u toku izgradnja Evropske kuće kulture i nacionalnih manjina, a u 10.50 sati je planirana posjeta Šipu, odnosno gradilištu osnovne škole u ovom naselju.\nU11.10 sati delegacije će u naselju Šip posjetiti i gradilište gdje su u toku završni radovi na objektu u kojem će biti smještene 23 porodice „ruševinaca“.\nNa kraju posjete predsjedavajući Džaferović i načelnik Ajnadžić će u 11.30 sati u ulici Patriotske lige otvoriti Centar za zdravo starenje koji je smješten u nedavno izgrađenom objektu vrtića „Razigrani dani“.


Akcija „CIF ČISTI SRBIJU“ stigla u Kruševac - KruševacGrad\nAkcija „CIF ČISTI SRBIJU“ stigla u Kruševac\nU velikoj prolećnoj akciji čišćenja koju kompanija „Unilever“ sprovodi već šestu godinu zaredom u gradovima širom Srbije, danas je očišćen i ulepšan park u Kosančićevoj ulici. Ove godine akcija se sprovodi u Kruševcu, Požarevcu i Užicu, na lokacijama odabranim na osnovu predloga i glasova građana\nPark u Kosančičevoj ulici u centru Kruševca od danas je mesto gde će građani moći da uživaju u jednom novom i prelepom ambijentu. Zahvaljujući akciji „Cif čisti Srbiju“, ovaj urbani prostor kompletno je uređen – posađena je trava i ukrasno bilje, postavljene klupe i najmodernije kante za odlaganje smeća, a sređen je i mobilijar za decu.\n– Danas smo svi zajedno na jednom pozitivnom zadatku- da uredimo jedno parče urbane sredine i da na opšte zadovoljstvo svih naših sugrađana, dobijemo prelepu zelenu oazu za uživanje, popodnevni odmor i igru dece, što je neophodno svakom pa i našem gradu – kazala je Snežana Radojković, direktorka JKP Kruševac , preduzeća čiji su radnici kroz angažovanje na uređenju zelenila pomogli u sprovođenju akcije.\nPredstavnici kompanije Unilever istakli su da je cilj akcije „Cif čisti Srbiju“ pre svega podizanje svesti građana o značaju redovnih higijenskih navika i očuvanju životne sredine.\n– Novina u ovoj godini je što smo rešili da pozovemo ljude da donesu barem deset upotrebljenih plastičnih boca, a za uzvrat da dobiju jedan Cif proizvod na poklon. Na taj način kompanija Unilever želi da utiče na svest građana kada je u pitanju očuvanje naše životne zajednice i da skrene pažnju na značaj recklaže – kazala je predstavnica kompanije Unilever, naglašavajući da će nakon akcije ostati eko ostrva gde će građani Kruševca moći da odlažu otpad za recikliranje.\nAkciji čišćenja parka u Kosančićevoj ulici pridružila se i glumica Anđelka Prpić koja je zajedno sa ekipom Unilevera radila na ulepšavanju ovog prostora.\nKompanija Unilever posluje u više od 100 zemalja, sa prodajnom mrežom u 180 država. Unileverov portfolio sastoji se širokog dijapazona prehrambrenih proizvoda, proizvoda za ličnu higijenu, te bogate palete proizvoda za domaćinstvo. Unilever ima oko 167.000 zaposlenih u više od 100 zemalja sveta.\nKampanja radikala protiv izvršitelja nastavljena prikupljanjem potpisa\nObnovljena inicijativa da se 24. maj proglasi Danom sećanja na majske proteste\nFudbalerke Napretka poražene od Radničkog iz Kragujevca\n11.10.2021 0 111\n10.10.2021 0 244\n22.08.2021 0 222\n07.07.2021 0 388\n28.06.2021 0 374\n28.06.2021 0 258\n29. novembra 2021., 16:49


Probne blokčejn doznake iz dijaspore stižu u Niš - Dijaspora na vezi\nDijaspora na vezi > Srbija > Probne blokčejn doznake iz dijaspore stižu u Niš\nDonedavno su Nišlije, živele one u Srbiji ili inostranstvu, imale priliku da se prijave za učešće u pilot-projektu kojim slanje novca iz inostranstva treba da se pojednostavi, usmeri i pojeftini. Posle odabira učesnika došao je trenutak za naredni projektni segment – testiranje slanja.\nTestiranje slanja doznaka iz dijaspore u Niš korišćenjem blokčejn tehnologije počinje danas. Prvi krug testiranja trajaće do kraja meseca, dok je drugi planiran za oktobar. Inicijatori i realizatori projekta, Program Ujedinjenih nacija za razvoj (UNDP) i Grad Niš, zadovoljni su odzivom kako pošiljalaca iz rasejanja tako i primalaca u Srbiji.\nPodsetimo se, pilot-projekat „Doznake zasnovane na blokčejn tehnologiji za grad Niš“ jedinstven je u svetu, a cilj mu je da se novac poslat od strane naših ljudi u rasejanju svojim najbližima u Nišu utroši za ono za šta je najpotrebniji, što su svakako namirnice i ostale životne potrepštine, ali i računi.\nDakle, nakon što pošiljalac iz dijaspore uplati 100 evra ili američkih dolara primalac u Nišu će moći da ih potroši odmah ili u roku od pet dana od dana prijema pomoću digitalnog vaučera sa kju-ar kodom i u dinarskoj protivvrednosti po trenutnom kursu UN-a, i to jednu polovinu sume u nekoj od tri ponuđene prodavnice, a drugu za izmirivanje računa u JKP „Objedinjena naplata“.\nOnlajn-platforma preko koje će pošiljaoci vršiti uplate delo je irske blokčejn kompanije „AID:Tech“, a za bazbednost tih transakcija zadužen je američki „Stripe“.\nUčestvujte u anketi o slanju novca iz dijaspore\nTekst i foto: Ivan Kalauzović, Media i reform centar Niš


Članak je filtriran: Srijeda, 08 Avgust 2018 - Istinito.com\nU BiH sutra će biti pretežno sunčano sa temperaturom vazduha do 37 stepeni Celzijusovih.\nJutro će biti sunčano i toplo, na zapadu umjereno oblačno, a oko rijeka i po kotlinama ponegdje prolazna magla, saopšteno je iz Republičkog hidrometeorološkog zavoda.\nTemperatura vazuha u 14 časova: Bjelašnica 17 stepeni, Han Pijesak 26, Gacko i Mrakovica 28, Nevesinje 29, Foča i Sarajevo 30, Mrkonjić Grad, Šipovo i Livno 31, Bileća, Rudo, Srbac, Bihać, Bugojno, Gradačac i Tuzla 32, Banjaluka, Bijeljina, Doboj, Ribnik, Višegrad, Brčko, Prijedor i Trebinje 33, Zenica 34 i Mostar 36 stepeni Celzijusovih.\nDijelove Evrope pogodilo je olujno nevrijeme sa gradom, a na nekim mjestima je došlo do bujičnih poplava.\nMeteorološka stanica “Severe Weather Europe“ ranije je najavila kako bi moglo da dođe do olujnih nevremena širom Evrope usljed proboja hladnog vazduha s Atlantika,\nSrijeda je najavljena kao dan koji očekuju stanovnici brojnih zemalja središnje Evrope jer se očekuje kako će temperature danas pasti te kako će toplotni talas da posustane.\nSvoj udio u tome ima nevrijeme koje je sinoć pogodilo dio Evrope.\nNa snimcima iz Francuske, Austrije i Švajcarske zabilježeno je nevrijeme i njegove posljedice.\nSve više migranata u Bihaću i Velikoj Kladuši\nTrend svakodnevnog dolaska novih migranata u Bihać i Veliku Kladušu stalno raste. Tako je, prema informacijama MUP-a Unsko-sanskog kantona, u proteklih desetak dana registrovan dolazak 1.241 migranta, pa je konačan broj trenutno prisutnih migranata na ovom području 5.502.\nOd tog broja u Bihaću ih je 4.163, dok je u Velikoj Kladuši registrovan boravak 1.178, a u hotelu “Sedra” ih boravi 140. Ostatak migranata i izbjeglica smješten je u privatnom smještaju.\nPrema ovome, kako kažu u MUP-u USK, broj migranata u Bihaću povećan je za 901, u Velikoj Kladuši za 179.\nU MUP-u Kantona dalje kažu da se sigurnosna situacija održava stabilnom. Međutim, i iz Bihaća i Velike Kladuše i dalje apeluju na državne institucije za pomoć u rješavanju migrantske krize te posebno da se aktivnije uključe i pronađu rješenje smještaja, piše Avaz.\nIstraga nakon pogibije radnika u Banjaluci\n– Naređeno je, između otalog, da inspektor zaštite na radu sačini izvještaj o tome da li su postojale eventualne nepravilnosti iz oblasti zaštite na radu, te da policija sasluša sve očevice i svjedoke događaja – izjavila je portparol banjalučkog tužilaštva.\nUKC RS dobija donaciju za ginekologiju\nVlada RS doniraće Klinici za ginekologiju i akušerstvo nove aparate za dojilje, inkubatore, ali i sredstva za unutrašnje radove kako bi se stekli bolji uslovi za boravak porodilja.\nIz budžeta Vlade RS izdvojiće se sredstva i za određen dio namještaja u Klinici za ginekologiju i akušerstvo UKC-a.\nŽeljka Cvijanović, predsjednica Vlade RS obišla je danas Kliniku za ginekologiju i akušerstvo i Kliniku za dječije bolesti Univerzitetskog kliničkog centra RS (UKC RS).\n"Osim tog namještaja i završetka radova unutra dok ne dođemo u priliku da preselimo u neki novi ili da imamo sasvim rekonstruisani dio ovdje, druga stvar jesu ovi aparati za naše dojilje ovdje. Isto tako zavisno od iznosa koji bude potreban taj će iznos Vlada platiti", rekla je Cvijanovićeva.\nDodala je da Vlada RS prošle godine donirala pet novih inkubatora sa monitorima za bebe, ali da je Klinci potrebno još takvih inkubatora.\nVlado Đajić, generalni direktor UKC RS kazao je kao domaćin i kao dirketor sretan kada god dobiju donaciju, podršku, sredstva koja su neophodna za unpaređenje rada UKC RS.\n"Predsjednica Vlade nije prvi put u našoj ustanovu ovakvim povodom i ona je pored predsjednika RS Milorada Dodika najslužnija osoba što imamo danas ovakav Klinički centar i kakav planiramo da bude", kazao je Đajić.\nJačati saradnju RS i Srbije\nU julu zapečaćene 43 radnje\nPodsjećamo da je Poreska uprava RS u aprilu ove godine na većem broju elektronskih i štampanih medija u RS provela promotivnu kampanju "Korak preduzmi, račun uzmi" čiji je cilj podizanje svijesti građana o značaju uzimanja fiskalnog računa, jer se upravo uzimanjem računa daje doprinos u borbi protiv sive ekonomije i povećava ekonomska snaga RS.


Lukač: Neutemeljena informacija da se sprema atentat\nLukač je za RTRS rekao da Ministarstvo unutrašnjih poslova /MUP/ Republike Srpske nema informacija da neko u Srpskoj sprema atentat protiv bilo koga u opoziciji ili na vlasti, da nema informacija o tome sa terena, niti od službi iz regiona, te ocijenio da je riječ o političkoj priči na kojoj se drži tenzija u Srpskoj.\nOn je podsjetio da su se te informacije pojavile nedavno, prvi put na konferenciji za novinare Aleksandre Pandurević /SDS/.\nLukač je rekao da je očigledno da opozicija već duže vrijeme pokušava da tempira razne stvari da destabilizuje Srpsku, te naveo nedavni primjer sa informacijama u vezi sa udruženjem Srbska čast, paravojnim formacijama, koje su se takođe na kraju pokazale neosnovane.\nMinistar je ocijenio da vladajućoj strukturi tako nešto nije potrebno, jer je politička situacija na njihovoj strani. "Sada da su izbori, aktuelna vlast bi sigurno ubjedljivo pobijedila opoziciju, koja bi mislim doživjela ubjedljivo veći debakl nego na lokalnim izborima", naveo je Lukač i dodao da misli da se takva situacije neće promijeniti do završetka izbora u oktobru.\nOn je dodao da će opozicija ovakvim pričama izgubiti i ono malo preostalog kredibiliteta kod naroda, koji prepoznaje da se to radi da se destabilizuje Srpska i unese nemir u narod i da je to apsolutno pogrešna politika, koju će kazniti na izborima.\nLukač je rekao da je MUP podnio izvještaje nadležnim tužilaštvima u svim predmetima u kojima je uspio da dokaže da postoji krivično djelo, ali i da opozicija mora da shvati da se ne može i neće protiv bilo koga podnijeti lažan izvještaj.\nOn je istakao da ne postoji niko ko je zaštićen da može učiniti krivično djelo, što se tiče MUP-a i njega lično.\nGovoreći o poslu sa kamerama i javno-privatnom partnerstvu, Lukač je rekao da je taj posao pokrenut prije godinu i po dana u skladu sa zakonom o javno-privatnom partnerstvu, te ponovio da opozicija pokušava da problematizuje sve u Srpskoj, pa i ovo u vezi novog tehničkog sistema koji će unaprijediti bezbjednost saobraćaja.\nOn je naveo da na putevima u Srpskoj gine oko 150 ljudi godišnje, što je ogroman broj, što je u vrhu Evrope po broju poginulih.\nLukač je rekao da će ta oprema, osim za kontrolu bezbjednosti saobraćaja, biti korisna za MUP i u sprovođenju drugih istraga, kao i da saglasnost na taj projekat i izbor izvođača treba dati Pravobranilaštvo Srpske, a Vlada Srpske da donese konačnu odluku.\nOn je naglasio da u ovaj projekat Vlada ne ulaže nijednu marku, već sav rizik posla, kao i održavanje opreme snosi privatni partner, podsjetivši da je taj partner izabran kao najpovoljniji i već je imao prezentaciju rada tog sistema i moraće potpisati ugovor o tajnosti.\n"Suština je da bi sve šta uradimo, čak i najmanji projekat, opozicija napala jer je izborna godina i treba prikazati da je sve kriminalizovano", naveo je Lukač.\nGovoreći o nabavci pušaka za potrebe MUP-a Srpske, Lukač je istakao da to sigurno nije nikakvo spremanje za rat.\n"Ne želim rat na ovim prostorima, niti ja želim da na bilo koji način pokrenem rat na ovim prostorima. Zar treba da pravim pripremu za neki novi rat da ginu naša djeca? Zar mi koji smo proživjeli rat, sada treba da djeci serviramo taj pakao? Treba nam mir i da stvaramo blagostanje za našu djecu", naglasio je Lukač.\nOn je naveo da se policija naoružava u skladu sa zakonom i da su za nabavku tog oružja saglasnost dala nadležna ministarstva na nivou BiH.\nLukač je istakao da se ne može reći da u BiH nema terorističkih organizacija i potencijalnih terorista, jer je već bilo terorističkih akata koje su počinili pripadnici vehabijskog pokreta, koji je na ove prostore došao tokom proteklog rata.\nOn je podsjetio da se iz Iraka i Sirije vratilo u BiH oko 50 do 60 džihadista, navodeći da je od njih potrebno dobiti podatke ko ih je regrutovao i odveo na ta ratišta, pod čijom su se zastavom borili, šta su radili, kako su se vratili i s kim su sada u kontaktu, jer nisu uzeli lične karte i otišli tamo, već postoji organizacija koja je iz BiH odvela više od 300 lica na ta ratišta.\n"Za sada znamo da se šest takvih lica vratilo na područije Srpske, četiri na područje Zvornika i dva na područje Teslića i mi kontrolišemo njihove kontakte sa drugim licima. Uglavnom su kontakti sa licima iz vehabijskog pokreta", istakao je Lukač.\nOn je dodao da se u borbi protiv terorizma u BiH mora uraditi mnogo više putem Operativne grupe koja je formirana i profunkcionisala je.\nLukač je podsjetio da je MUP Srpske prvi u BiH formirao Upravu za borbu protiv terorizma i dodao da se sa bezbjednosnim agencijama u okruženju intenzivno radi na razmjenama informacija.


Prirodni suplementi koji povećavaju nivo testosterona - Men`s Health\nNizak testosteron može negativno da utiče na sve od vašeg fizičkog izgleda do libida i učinka u krevetu, ali postoje prirodni načini da ove probleme rešite:\nInternational Journal of Sport Nutrition and Exercise Metabolism je otkrio da ova biljka, koja se vekovima koristi u pripremi hrane, smanjuje procenat telesnih masnoća i poboljšava nivo testosterona. Peskavica može takođe da vam pomogne ukoliko osećate da je vaše raspoloženje za seks opalo odnosno ako želite da povećate libido. Možete da ga uzimate sa karijem, čajem ili kao pilulu suplementa i možete da povećate nivo testosterona za 42 procenta u roku od 12 dana.\n5 načina da značajno povećate nivo testosterona\nĐumbirova zdravstvena dejstva su naširoko poznata, ali osim što se bori protiv kijavice, upale i čak i kancera, studija iz 2012. godine, koja je objavljena u Tikrit Medical Journal, otkrila je da đumbir značajno povećava nivo testosterona i kvalitet sperme kod neplodnih muškaraca.\nStudija iz 2012. godine je otkrila da konzumiranje šest grama babinog zuba tokom 60 dana poboljšava erekciju i učestalost seksa kod muškaraca sa sniženim protokom spermatozoida, a takođe redukuje i seksualni umor. Štaviše, istraživanje je pokazalo da je nivo testosterona skočio za 16 procenata.\nOtkrijte i 10 prirodnih suplemenata koji će pojačati efekte vežbanja\nTags: babin zub, đumbir, hormon, manjak testosterona, peskavica, prirodni suplementi, suplementi, testosteron, zdravlje\nPrevious Kada je krvarenje iz nosa razlog za brigu?\nNext 6 jednostavnih načina da budete pozitivniji


Porsche Taycan privlači veliki broj novih kupaca za marku iz Cufenhauzena - Auto Republika\nПочетна Vesti Porsche Taycan privlači veliki broj novih kupaca za marku iz Cufenhauzena\nPorsche ima nameru da uz pomoć Taycana privuče kupce koji ranije nisu bili zainteresovani za proizvode iz Cufenhauzena.\nSasvim je jasno da bez obzira na marketinške pamflete, automobilski proizvođači u suštini nisu još uvek u potpunosti ubeđeni u uspeh svojih električnih prvenaca. To je tako sve dok porudžbine ne krenu da „zatrpavaju“ knjige. Tada raspoloženje počinje da se menja.\nUpravo se to dešava s Porscheom i Taycanom, koji je generisao veliku količinu pretporudžbina, što je navelo kompaniju da uvidi da električni novajlija privlači nove kupce, koji ranije nisu razmatrali kupovinu Porschea.\nNaravno, sasvim je jasno da je kriterijum broj jedan za njih da automobil poseduje čisto električni pogon, da je premijum, ali da nije Tesla.\nVesti je preneo šef britanskog ogranka Porschea, Markus Ekerman: „Ima mnogo interesovanja za ovaj automobil, mnogo novih kupaca. Više je njih nego postojećih mušterija.“\nGodišnja proizvodna serija Taycana je određena u okviru 25.000 primeraka godišnje, mada bi ta brojka mogla da se uveća kako vreme prolazi.\nEkerman je dodao da Taycan označava početak nove ere za Porsche. Naravno, to ukazuje da će uslediti još nekoliko električnih modela, i to je upravo ono što je Porsche sugerisao u prošlosti.\nNakon Taycana, proizvođač iz Cufenhauzena će predstaviti Taycan Cross Turismo, električni Macan i još neke, za sada neimenovane modele.\nZa Porsche, Taycan simbolizuje početak formiranja električnog portfolija. U serijskoj formi, novajlija će biti predstavljen na IAA u Frankfurtu.\ntagovi: električni automobili EV sportski automobili zuffenhausen\nprethodni Ram sprema konkurenta modelu Ford F-150 Raptor\nsledeći Volkswagen će voditi Evropsku baterijsku uniju


Moskva: špijunski slučaj neće naškoditi odnosima\nPetoro od deset navodnih ruskih špijuna izvedeno je pred sud u Njujorku da bi im bile pročitane optužnice\nRusko ministarstvo inostranih poslova izrazilo je očekivanje da hapšenje 11 članova navodne ruske špijunske mreže neće negativno uticati na poboljšane američko-ruske odnose.\nPredstavnik pomenutog ministarstva izjavio je da Moskva odobrava izjavu predstavnika Bele kuće, Roberta Gibsa, datu dan ranije, da pomenuta hapšenja neće uticati na "resetovanje" odnosa između dve zemlje.\nGubs je juče izjavio da je predsednik Obama znao za postojanje te mreže pre nego što je prošle nedelje primio ruskog predsednika Dimitrija Medvedeva, u Beloj kući. On je dodao da tokom razgovora sa Medvedevom Obama nije pokretao tu temu.\nAmeričke vlasti su u nedelju uhapsile 10 navodnih ruskih špijuna, dok je 11. član te grupe uhapšen u utorak, na Kipru.\nUhapšeni su osumnjičeni da su živeći i radeći u Sjedinjenim Državama kao obični stanovnici, prikupljali informacije o američkom nuklearnom naoružanju, spoljnoj i unutrašnjoj politici za račun ruske obaveštajne službe.


U CENTRU gročanske čaršije juče je održan peti po redu sajam zimnice pod nazivom "Jesenja kuhinja u Grockoj", koji je obuhvatao revijalnu, prodajnu i takmičarsku izložbu zimnice, džemova, meda, voća, jesenjih plodova, ali i domaće radinosti, grnčarije i drugih zanimljivih zanatskih rukotvorina.\nOve godine organizovan je izbor za najbolji domaći džem od kajsije, koji učesnici nisu spremali pred posetiocima kao ranijih godina, već su doneli skuvan džem koji je ocenjivao žiri.\nManifestacija je otpočela kulturno-umetničkim programom, a učenici Muzičke škole "Nevena Popović" izveli su svadbenu obrednu pesmu iz okoline Prizrena "Poduna gora zelena".\nNakon njihovog nastupa, publici se predstavio i stariji takmičarski ansambl KUD "011 Srbija", a zatim su nastupili učenici OMŠ, izdvojenog odeljenja iz Vinče. Na kraju kulturno-umetničkog programa nastupio je Mihajlo Savković iz Begaljice, odsviravši dva narodna kola na harmonici.\nGrocka Beograd vesti Sajam zimnice Sajam zimnice u Grockoj


Početak/Promo/Nišlije zapažene u Istanbulu: Mali turistički subjekti bitni za globalno ozdravljenje turizma\n25. Međunarodni sajam turizma EMITT u Istanbulu\nMaja Vodeničarski11. februara 2022.\nFoto: AERO TURS\nDa se turistička privreda kako u Srbiji tako i u celom svetu polako vraća na staro dokaz je velika posećenost i dobre reakcije koje dolaze sa 25. Istočnomediteranskog međunarodnog sajma turizma u Istanbulu gde su se niški turistički radnici predstavili u najboljem svetlu.\nJedan od pet najvećih sajmova turzima u svetu, sa više od 40 hiljada posetilaca – 25. Međunarodni sajam turizma EMITT u Istanbulu bio je dobar domaćin za niške turističke radnike, koji su tokom održavanja sajma obavili puno poslovnih razgovora i sa novim idejama i planovima vraćaju se za Niš.\nVeliko interesovanje za ponudu na niškom štandu daje vetar u leđa radnicima u turizmu da Niš približe putnicima, gostima koji za samo dva sata od Istanbula mogu da uživaju u svemu što naš kraj nudi. Niške turističke agencije, hotelijeri, vinarije, etno sela…svi oni jesu bitni činioci naše turističke priče, koja bez malih privrednih subjekata ne može da uradi puno toga.\nSvoju turističku ponudu predstavili su gradovi, turističke organizacije i kompanije iz mnogih zemalja, među kojima i zemlje iz komšiluka tu su bile Bosna i Hercegovina, Severna Makedonije i Srbija.\nLidija Stanković, AERO TURS\n„I na ovom sajmu kao i na drugim sličnog tipa videli smo koliko su bitni privatni turistički subjekti za ozdravljenje turizma. Svako od nas poslednje dve godine čini nadljudske napore da stvari vratimo na staro i pored silnih gubitaka koje smo pretrpeli mi iz sektora turizma. Novim ponudama letova, raznolikim aranžmanima, povezivanjem sa svetom učinili smo da Nišlije budu rado viđeni gosti svuda u svetu a sa druge strane posetiocima i gostima Niša pružili smo ono najbolje što umemo a to je druželjubivost, odličnu kuhinju i nepregledno istorijsko bogatsvo kojim se dičimo. Naš aerodrom je sad otvoren prema brojnim destinacijama i samo je pitanje – gde želite da budete i mi ćemo vam to i omogućiti našim aranžmanima. Turistička organizacija Niša u nama ima blagonaklonog partnera koji je uvek spreman da pomogne jer smo na istom zadatku, da pokažemo svetu da Niš može da bude turistički centar ovog dela Balkana“, rekla je za Niške Vesti, Lidija Stanković, vlasnica AERO TURS-a.\nTuristička organizacija Niš, je uz podršku Grada Niša, predstavila Niš kao city break destinaciju koja je direktnom avio linijom Air Serbia povezana sa Istanbulom.\nAero turs Istanbul Niš Sajam turizma


U pet opština u BiH proglašeno stanje prirodne nesreće (foto) - Sputnjik Srbija\n03:35 17 Jul 2019\n17:46 14.05.2019 Preuzmite kraći link\nU opštinama Sanski Most, Bosanska Krupa, Tešanj, Doboj-jug i Usora proglašeno je stanje prirodne nesreće, navedeno je u izveštaju Federalne uprave Civilne zaštite o stanju na poplavljenom području.\nPrema redovnom izveštaju Federalne uprave Civilne zaštite, u Bihaću je u protekla dva dana palo 137 litara kiše po metru kvadratnom, a najugroženija naselja su Veliki Lug, Mali Lug, Pokoj, Ozimice jedan, Založje, Kamenica, Vedro Polje, Klokot, Vrsta i Gata.\nNa području Cazina do sada je evidentirano 40 poplavljenih stambenih i pratećih objekata, a došlo je i do aktivacije starih i pojave novih klizišta.\nU opštini Sanski Most visok vodostaj reke Sane ugrozio je desetine stambenih objekata i poljoprivredno zemljište i na području ove opštine proglašeno je stanje prirodne nesreće.\nOpština Bosanska Krupa proglasila je stanje prirodne nesreće zbog posledica uzrokovanih obilnom kišom, klizištima i odronima.\nReka Krušnica poplavila je poljoprivredno zemljište i nekoliko pomoćnih objekata, a potok Svetinja po 40 stambenih i pomoćnih objekata u istoimenom naselju, prenela je RTRS.\nNa području Zeničko-dobojskog kantona, pritoke reke Bosne, posebno Usora i Liješnica su, zbog obilne kiše, stvorile velike probleme, a opštine Tešanj i Doboj-jug proglasile su stanje prirodne nesreće.


Austrijske vlasti predstavile predlog za legalizaciju eutanazije - Politički.rs\nAustrijska vlada predstavila je juče predlog za legalizaciju asistiranog samoubistva od 2022. godine, kao odgovor na sudsku odluku kojom je utvrđeno da sadašnja zabrana eutanazije krši osnovna prava.\nUstavni sud je u decembru 2020. naložio vladi da ukine sadašnju zabranu eutanazije, za koju je predviđena kazna do pet godina zatvora.\nMinistarstvo pravde predložilo je asistirano samoubistvo za pacijente koji imaju neizlečive i bolesti sa trajnim i iscrpljujućim bolovima.\nSvaki slučaj će morati da procene dva lekara, od kojih će jedan morati da bude kvalifikovan za palijativnu medicinu. Posebno će morati da se utvrdi da li je pacijent sposoban da samostalno donosi odluku.\nPored toga, trebalo bi da prođe najmanje 12 nedelja pre primene eutanazije kako bi se osiguralo da pacijent nije imao samo trenutnu ili privremenu krizu.\nTaj period će biti smanjen na dve nedelje za pacijente u završnoj fazi bolesti.\nPredlog ministarstva treba da prođe kroz procenu stručnjaka pre predstavljanja u parlamentu. Poslanici bi mogli da odobre taj predlog pre kraja godine.\nEutanazija je zvanično legalizovana u Holandiji, Belgiji i Luksemburgu.\nAustrija uvodi potpuno zaključavanje, obavezna vakcinacija od februara 2022\nTagged: AUSTRIJA, EUTANAZIJA


Kina u potpunosti sprovodi sankcije protiv Severne Koreje\nI. Đ. 28. septembra 2017. 09:22\nKina u potpunosti sprovodi sankcije koje su Ujedinjene nacije uvele Severnoj Koreji, izjavio je danas portparol kineskog Ministarstva trgovine Gao Feng.\nPrema Gaovim rečima, sankcije UN dozvoljavaju izvesni prelazni rok do primene zabrane uvoza uglja i morskih plodova, pa je u skladu sa tim Kina uvezla 1, 6 miliona tona uglja od Severne Koreje u avgustu, preneo je Rojters.\nKina je prošle subote saopštila da će zabraniti izvoz nekih proizvoda na bazi nafte Severnoj Koreji, kao i uvoz tekstila iz te izolovane zemlje, u skladu sa rezolucijom Saveta bezbednosti UN usvojenom nakon najnovije nuklearne probe Pjongjanga.\nKinesko Ministarstvo trgovine saopštilo je da će Kina ograničiti izvoz rafiniranih proizvoda na bazi nafte počev od 1. oktobra i da će odmah zabraniti uvoz kondenzata i tečnog prirodnog gasa, kao i uvoz tekstila iz Severne Koreje, pridržavajući se najnovijih sankcija UN.\nUgovori o trgovini tekstilom koji su potpisani pre 11. septembra biće ispoštovani s tim da se uvozne aktivnosti završe do ponoći 10. decembra, napominje se u saopštenju kineskog Ministarstva.


Preduzeće “Vrela Seljani” Rogatica: Nove pumpe za bolje snabdijevanje vodom - Glas Srpske\nS. M. 13.04.2021 07:57\nROGATICA - Nove pumpe koje su ovih dana montirane u pumpnoj stanici “Grad” olakšaće život za oko 60 odsto Rogatičana koji se snabdijevaju sa izvorišta Ziličina, jer više neće ostajati bez vode zbog čestih kvarova.\nDirektor preduzeća “Vrela Seljani” Aleksandar Vukojičić pojasnio je da je riječ o novim pumpama jačine 40 kilovata, koje će uz frekventne regulatore omogućiti i uštedu struje do 40 odsto, a takođe čuvaju sistem od eventualnih udara struje u mreži.\n- Dosadašnje pumpe, stare više od 50 godina, bile su uzrok čestih kvarova. Svaki kvar značio je i suve česme u većem dijelu naselja, pogotovo u višim dijelovima grada i na Trgu oslobodilaca gdje se nalazi blizu 500 različitih stambenih i poslovnih jedinica - naglasio je Vukojičić.\nOn je istakao da je vrijednost novih pumpi 50.000 maraka.\n- Jedna je nabavljena kroz projekat prekogranične saradnje BiH i Crne Gore, odnosno opština Rogatica i Kolašin, a druga iz sredstava akumulirane dobiti preduzeća iz poslovne 2018. godine - kazao je Vukojičić.\nS ciljem lakšeg i efikasnijeg snabdijevanja vodom u preduzeće “Vrela Seljani” uskoro će stići i novo vozilo. Zahvaljujući podršci Mehanizma za finansiranje integrisanog i održivog lokalnog razvoja RS, opština Rogatica ovih dana dobila je teretno vozilo koje će na prvoj narednoj sjednici Skupštine opštine posebnom odlukom biti ustupljeno preduzeću “Vrela Seljani” na korišćenje i upravljanje.